
Cuvânt înainte 


Aflatu-s-au aici o seamă de răspunsuri, la mulţimea de întrebări, care au frământat 
de-a lungul atâtor veacuri multe suflete şi care poate au intrat în veşnicie, 
nedumeriţi de această taină mare, a apariţiei omului. Totul pare prezentat într-o 
formă concisă, dar în realitate este de o adâncime uimitoare. însuşi Sfântul Ignatie 
mărturiseşte căci cu cât a încercat să pătrundă mai adânc, cu atât totul a devenit 
mai tainic. 


Dar luminat fiind i-a fost dat să înţeleagă că aşa şi trebuie să rămână, pentru că, în 
esenţă, este lucrare a Dumnezeului Nepătruns. EI spunea că „omul este o taină 
pentru sine însuşi”, şi aşa va rămâne pecetluită, pentru că în urma căderii, păcatul 
şi-a lăsat amprenta. 


Ceea ce a rodit din lacrimi şi rugăciune, Sfântul Ignatie a încercat să scoată la 
lumina zilei, ca tot omul doritor de curăţie să nu mai orbecăiască în întinăciunea 
neştiinţei. 


Cei care tind către desăvârşire trebuie să aibă în vedere faptul că, înainte de toate, 
este nevoie de o curăţie a sufletului, de tot ce este numit patimă prin acea 
cunoaştere de sine. 


Aici se găsesc răspunsuri la mulţimea de întrebări care au asaltat mintea ome- 
nească de după cădere. Nedumerit de ceea ce va fi cu el, acesta a început a se 
întreba: „Cine sunt cu, omul? Care-i rolul meu pe acest pământ? Voi fi şters, oare, 
de pe faţa lui, când vieţuirea pe acesta se va încheia, dispărând în neant ca toţi 
ceilalți?” 


La toate acestea, sfântul nu răspunde decât astfel: „Omul a fost creat după per- 
fecțiunea chipului lui Dumnezeu şi după asemănarea Sa". Plinătatea asemănării era 
necesară ca omul să corespundă destinaţiei sale, şi anume aceea de a fi biserică a 
Atotperfecţiunii Dumnezeieşti. 


Dar acelaşi sfânt ne pune în faţa realităţii crude, zicând: „Este cu neputinţă, aflân- 
du-ne în starea noastră de cădere, să primim o clară explicaţie, privind starea de 
desăvârşire, după trup şi după suflet, în care au fost strămoşii noştri”. 


Continuă să lămurească pe faţă, prin comparaţie: „Ei şi-au început existenţa în 
stare de curăţie şi sfinţenie, noi însă am început-o spurcaţi şi împătimiţi. Ei au fost 
nemuritori cu trupul şi sufletul, noi însă ne naştem cu acestea afectate şi zdrobite 
de moartea păcatului”. 


Și tot astfel descrie cum ne-am pierdut pacea cu noi înşine şi lupta pe care o ducem 
în agitația de zi cu zi, într-un cuvânt nemulțumirea existenţei noastre cu aşa stare. 


Apogeul acestei lucrări este atins în capitolul intitulat „Căderea celor întâi creaţi", 
când autorul exclamă: „Este uimitor cât de repede s-a săvârşit căderea strămoşilor 
noştri”, şi într-o aşa stare, şuvoaie de lacrimi inundă obrazul oricărei făpturi, aflată 
în umbra păcatului. Dar cum pământul a fost pus ca loc de pocăință, pentru întreg 
neamul omenesc, nu rămâne decât ca omul să cugete la cele întinate ale sale înain- 
tând către eliberarea de sub jugul patimilor. 


Prefaţa acestei cărți atrage luare-aminte la firul călăuzitor şi anume curățirea 
sufletului omenesc. 


Starea sufletului dincolo de mormânt este continuarea stării sale pământeşti, fie de 
viaţă, fie de moarte. Nădăjduim că Duhul Sfânt se va sălăşlui în sufletele oamenilor 
arzând patimile pierzătoare şi ridicându-le pe acestea pe înalte culmi duhovniceşti. 


Prefaţă 


Autorul acestei lucrări - episcopul Ignatie Briancianinov (1807 - 1867) - este 
renumitul ascet rus şi scriitor al diverselor cărți duhovniceşti din secolul al XIX- 
lea. 


Scrierile simt semnificative printr-o amplă şi adâncă cunoaştere a Sfintei Scripturi 
şi a scrierilor Sfinților Părinţi ai Bisericii Ortodoxe, cât şi prin faptul că au fost pre- 
lucrate şi li s-a dat un aspect care contribuie cerințelor duhovniceşti contem- 
porane. 


Ele au fost editate încă pe când sfântul era în viaţă iar în anul 1886 au fost reeditate 
în cinci volume. Fiind scrise cu o deosebită şi excepțională iscusinţă, acestea 
reprezintă, prin conţinutul lor, un adevărat material didactic pentru cei ce au râvnă 
de a merge pe calea cea strâmtă a cunoaşterii lui Dumnezeu. 


Lucrarea prezentă, intitulată Cuvânt despre om, nu a fost inclusă în cele cinci 
volume, nevăzând lumina tiparului vreme îndelungată. Aceasta face parte din acele 
scrieri ale sfântului cu conţinut filozofico-dogmatic. Pentru faptul că în ea sunt 
expuse, în mod sistematic, numeroase învățături despre adevăr, 1 s-ar putea atribui 
titlul de studiu privind antropologia creştină. 


Învățătura despre om a Sfântului Ignatie are la bază Sfânta Tradiţie a Bisericii 
Ortodoxe, Sfânta Scriptură, cât şi Scrierile Sfinţilor Părinţi. Concepţiile care nu au 
un caracter ortodox şi cele care sunt împotriva religiei nu sunt examinate în cadrul 
acestei lucrări deoarece sfântul le pune pe seama acelor „plăsmuiri" sau născociri 
ale „conştiinţei umane căzute". Această antropologie, deşi este preluată din tradiţia 
patristică, îşi are totuşi particularităţile sale. 


Sfântul Ignatie este preocupat atât de descoperirea celor mai optime şi mai 
eficiente căi de vindecare a sufletului de păcat, cât şi de problemele ascezei şi 
practicii pastorale. Privitor la această tematică, el împărtăşeşte idei din următorii 
Sfinţi Părinţi: loan Gură de Aur, cuviosul Macarie cel mare şi Isaac Sirul. 


Însă ideea de bază privind învăţătura despre om este preluată de către Sfântul 
Ignatie de la Sfântul apostol Pavel, care susține că omul reprezintă-n sine o 


Biserică, iar rolul lui este de a se sfinți şi de a se umple de Duh Sfânt. In caz 
contrar, această biserică „cuvântătoare” s-ar putea transforma într-un locaş al 
duhurilor necurate, adică al demonilor, ne mai existând nici o altă opţiune. 


EI face o delimitare a istoriei universale prin trasarea a două axe. 

— Prima este reprezentată de cei care aspiră să ajungă la cer, considerând 
viața pământească un mijloc de pocăință, iar pământul ca adăpost 
provizoriu, adică ţara izgonirii din Rai. 

=> A doua axă însă este constituită de acei care uitând de pocăință şi de 
mântuire, îşi rânduiesc viața pământească după bunul plac, rămânând în 
starea cea de după cădere care are ca final totala supunere ,, împăratului 
acestei lumi" - adică diavolului. 


Conţinutul lucrării este întocmit dintr-un plan obişnuit începând cu introducerea, 
urmată de o serie de cuvinte despre crearea lumii, a omului, despre starea lui în 
Rai, despre cădere şi despre cum a decurs ulterior viața pământească a omenirii. A 
doua parte este începută cu venirea în lume a Domnului Hristos, după care manu- 
scrisul este întrerupt. 


Din toate acestea rezultă că Sfântul Ignatie a scris această lucrare cu puţin timp 
înainte de fericitul său sfârşit (30 aprilie 1867). 


Numeroase idei din această carte care se referă la Rai şi la iad, la cunoaşterea 
binelui şi răului, la relativitatea sufletului omenesc sunt tratate şi în alte opere ale 
episcopului Ignatie, cum ar fi: 
— „Cuvânt despre starea firească a omului în raport cu binele şi răul"; 
— „Relaţia - chipul şi asemănarea lui Dumnezeu în om" (Experiențele ascetice, 
voi. Il); 
— „Cuvânt despre moarte" (Experienţe ascetice voi. Il). 


În cadrul operei „Cuvânt despre om", autorul face trimitere la scrierile sale 
menţionate anterior, fapt care întăreşte convingerea că această lucrare a fost scrisă 
în ultimii ani de viaţă a sfântului, rămânând astfel o operă nefinisată şi nerevizuită 
spre regretul tuturor. 


De menţionat este faptul că problemele privind învăţătura despre om au legătură cu 
hristologia şi soteriologia. 


Cu toate acestea, lucrarea de faţă poate fi considerată un mijloc de zidire duhov- 
nicească a celor ce voiesc „să se mântuiască şi la cunoştinţa adevărului să vină" (| 
Tim. 2,4). 


Textul acestei lucrări s-a păstrat în arhiva familiei Florenski. Probabil acest text s-a 
preconizat să fie publicat în „Buletinul teologic" al cărui redactor a fost pr. Pavel 
Florenski, între anii 1912 - 1917 însă, din motive necunoscute, nu s-a ajuns la 
realizarea acestui lucru. Textul a fost propus de egumenul Andronic (Trubaciov) şi 
pregătit pentru tipărire de arhimandritul Isaia (Belov). 


Arhim. Isaia, Lavra Sfintei Treimi 

a Sfântului Serghie de Radonej 

Căci de ne-am fi judecat noi înşine, 
Nu am mai fi judecaţi (1 Cor. 11,31) 


Introducere 


Aflându-mă retras în mănăstire, privesc adesea la minunata şi neînţeleasa, uneori, 
creaţie şi astfel mă uimesc, nepricepând, însă bucurându-mă. Peste tot văd nepă- 
trunsul! Peste tot văd manifestarea unei înalte Raţiuni care întrece cu mult propria- 
mi rațiune şi atunci când meditez asupra nenumăratelor Sale creaţii din imensul 
acestei lumi, nu pot înţelege până la sfârşit nici o operă de-a Sa şi nici o acţiune. 


Mi-a fost oferită însă posibilitatea de a contempla numai acea parte a creaţiei care 
s-a dovedit accesibilă simțirilor mele şi anume de a mă convinge, în mod perceptiv, 
de existenţa materiei, ale cărei proprietăți sunt clare simţurilor mele, dar totodată 
inabordabile datorită orizontului meu limitat |. Astfel, am putut trage o concluzie 
autentică asupra materiei expuse propriilor mele simțiri şi investigări privind 
existenţa sa dar care în esenţă a rămas necunoscută pentru mine prin aspectul său 
subtil şi rafinat. Am înţeles că natura este dirijată de o legislaţie amplă, cu o 
înţelepciune deosebită. Această legislaţie cuprinde în sine cele mai minuscule, cât 
şi cele mai covârşitoare creaţii. Nimic din ceea ce ţine de creaţie nu a fost subor- 
donat, până acum, unei alte voințe, decât lui Dumnezeu. 

Am cunoscut doar parţial şi superficial cea mai mare parte din legile naturii pentru 
ca mai apoi, din această cunoaştere (care constituie roadele unor eforturi de milenii 
şi slava rațiunii umane), să ajung la concluzia absolută despre existenţa acelei 
Raţiuni nelimitate şi Atotputernice (Rom. 1, 20) căci însăşi natura cu voce tare 
vesteşte despre existenţa ei. 


E natural faptul că în interiorul meu există noţiunea despre Dumnezeu însă 
aceasta nu poate fi nepercepută de conştiinţă şi absorbită de suflet, chiar prin 
Simpla examinare a naturii cu ochiul liber. Da! Ea este de nepătruns pentru 
mine! Și cu cât îmi doresc să mă implic mai mult şi mai adânc, cu atât ea devine 
tot mai tainică pentru mine. Și trebuie să rămână astfel pentru că este o lucrare 
a Dumnezeului Nepătruns. 


Acelaşi lucru îl reprezintă pentru mine şi vasta întindere a bolţii cereşti, cu 
aşezarea bine întocmită a imenşilor luminători. La fel se poate vorbi şi despre 
firicelul de iarbă verde care se calcă cu neglijenţă în picioare. El absoarbe vlaga 
necesară din pământ, o prelucrează iar apoi îşi formează din ea particularităţile sale 


' Aşa, de exemplu, materia din care este compus pământul, este înţeleasă de noi, însă scoarţa 
terestră a fost cercetată nu până la adevărata ei adâncime, pentru că investigaţiile interioare 
depăşesc mijloacele omeneşti şi ceea ce în mod normal este accesibil, devine inaccesibil, din 

specifice: gustul, mirosul, culoarea, fructele; lângă acesta găsim un alt firicel, din 
acelaşi pământ, care a absorbit aceeaşi hrană, însă acesta posedă proprietăți radical 
diferite de primul, care se conduce conform altor legi. Şi adesea, lângă un fruct 
gustos sau o floare cu bună mireasmă creşte o plantă în conţinutul căreia se află 
otravă care provoacă moartea. 


Printre lucrurile necuprinsei creaţii mă văd şi pe mine - omul. Cine sunt eu? De 
unde sunt? Care-i cauza aflării mele pe pământ? Care este scopul vieţii mele 
pământeşti, a acestei călătorii scurte, istovitoare şi extenuantă în raport cu tine 
însuţi, în comparaţie cu veşnicia de lungă durată? Apar în această lume 
inconştient, fără a avea vreo contribuţie la aceasta, ca mai apoi să plec din ea 
împotriva voinţei mele, într- un mod nesigur şi neprevăzut. Apar şi mă petrec 
împotriva voinţei mele ca un captiv. Ba mai mult! Apar şi dispar ca o creatură. 
Trăiesc pe pământ, necunoscându-mi viitorul. Nu ştiu ce se va întâmpla cu mine, 
peste o zi sau peste un minut. Totdeauna întâlnesc ceva neaşteptat. Mereu mă 
aflu sub influenţa unor circumstanţe şi situaţii de care sunt condiționat. O viaţă 
petrecută în zadar te face pradă unor asemenea cugetări. Însă ele nu pot fi 
ascunse de Creator. 


După expirarea termenului limitat al vieţuirii mele pe pământ, ce se va întâmpla 
cu mine? Voi fi şters de pe faţa lui? Voi dispărea în neştiinţă asemenea celorlalți 
oameni? 

Modalitatea trecerii mele din viața pământească e înspăimântătoare şi ea se nu- 
meşte moarte. Noţiunea de moarte este legată de cea a întreruperii existenţei; însă, 
în interiorul meu există în mod involuntar convingerea că eu sunt nemuritor. Mă 
simt nemuritor: şi toate acţiunile mele vin în concordanţă cu acest simțământ. Cei 
care mor acţionează în acel moment ca nişte trecători, ca unii care se strămută şi nu 
ca unii care sunt sortiţi unei totale dispariții. 


Omul este o taină pentru sine însuşi. Oare această taină va rămâne pecetluită şi 
nu există nici un mijloc pentru a fi descoperită? Da! A pecetluit-o pentru om 
păcatul şi căderea. 


Omul este lipsit de adevărata discernere şi cunoaştere. Atâta timp cât mă aflu în 
propria-mi cădere, tot atât şi taina - adică omul - va rămâne pentru mine 
neexplicată, căci rațiunea mea stricată, bolnavă şi orbită de minciună nu are 
capacitatea de a o descoperi. îmi este neînțeles ce se petrece în sufletul şi în trupul 
meu. Chiar şi cunoştinţele pe care le acumulez în momentul unei ample cercetări se 
dovedesc a fi insuficiente şi în mare măsură greşite. 


Înţelepţii acestei lumi bântuie prin bezna iluziilor şi rătăcirilor, atribuind învățăturii 
despre om un caracter plin de libertinism şi deşertăciune, schimbând astfel 
adevărul prin tot felul de ipoteze şi supoziţii. în aceeaşi prăpastie a iluziilor şi rătă- 
cirilor nimeresc orbii conduşi de alţi orbi. 


Taina - omul - se deschide în măsura accesibilă şi benefică pentru noi de Dumne- 
zeu Care a luat chipul omului, de Domnul nostru lisus Hristos, „întru care sunt 
toate visteriile înţelepciunii şi ale cunoştinţei ascunse" (Col. 2,3). 


Acumulată prin intermediul revelației dumnezeieşti, cunoaşterea despre om rămâne 
totuşi relativă din cauza capacităţii noastre limitate şi a existenţei necesităţii în 
cunoaştere. 


Dumnezeu ne învredniceşte cu darul perceperii şi cunoaşterii necesar pentru 
pocăință, mântuire şi fericire veşnică; dar motivul de bază al creării omului, 
condiţiile existenţei sale şi în general întreaga lui făptură îi sunt cunoscute numai 
unicului Dumnezeu. 


Acţiunile Atotputernicului Creator nu pot fi înţelese cu toată exactitatea nici chiar 
de creaturile raționale. Cunoaşterea deplină şi în totalitate a tuturor creaturilor o are 
numai Creatorul lor, adică Dumnezeu. Această cunoaştere se deosebeşte de cea 
care ne este specifică nouă prin distincția nesfârşitului. 

Călăuziţi de lumina cuvântului dumnezeiesc, emanată din Sfânta Scriptură şi 
scrierile Sfinţilor Părinţi, vă oferim - prin harul Duhului Sfânt - să cunoaşteţi 
învăţătura despre om, în măsura sărăciei capacităţilor noastre, cât şi a lipsei 
înaintării noastre duhovniceşti. 


Toate câte s-au supus de către rațiunea umană căzută, diavolească şi mândră, dar 
care se consideră lucidă şi bine cultivată, nu merită atenţie şi vor rămâne 
necomentate. Procedând astfel, vom urma Duhului Sfânt care a vestit creştinilor 
prin Sfântul apostol Pavel: „Socotiţi ca să nu vă fure pe voi cineva cu filosofia şi 
cu înşelăciunea deşartă, după predania oamenilor, după stihiile lumii şi nu după 
Hristos" -. 


2 Col. 2, 8; Cuviosul Macarie cel mare, Convorbirea 49, 9. 


Definirea omului 


Cine este omul? La această întrebare le răspunde oamenilor apostolul: „Sau ce 
însoţire este bisericii lui Dumnezeu cu idolii? Că voi sunteţi biserica lui Dumnezeu 
celui viu, precum a zis Dumnezeu: Voi locui întru ei şi voi umbla întru ei şi voi fi 
lor Dumnezeu şi ei îmi vor fi mie norod”. 


Sfânta Scriptură îl numeşte pe orice om: casă, locaş, vas. Acel om, care nu va voi 
să fie casă a lui Dumnezeu, va deveni casă şi vas al păcatului şi al satanei. „lar 
când cel necurat va ieşi din om, umblă prin locuri fără de apă, căutând odihnă şi nu 
află. Atunci zice: mă voi întoarce in casa mea de unde am ieşit; şi venind o află 
deşertată, măturată şi împodobită. Atunci se duce şi ia cu sine alte şapte duhuri mai 
rele decât sine şi intrând locuiesc acolo şi fac cele de pe urmă ale omului aceluia 
mai rele decât cele dintâi". 


Omul nu poate fi altceva decât ceea ce este prin creaţie; el nu poate să fie decât 
casă, locaş şi vas. Omului nu-i este dat să petreacă doar cu sine însăşi, în afara 
oricărei comunicări, căci pentru el este ceva neobişnuit şi anormal, însă poate fi el 
însăşi numai prin intermediul harului dumnezeiesc, şi anume în momentul în care 
acesta este prezent şi acţionează. În absenţa iui, omul devine străin pentru sine 
însăşi şi - fără să vrea - se supune influenţei duhurilor căzute pentru faptul că a 
înlăturat în mod conştient de la sine harul şi a călcat scopul Creatorului. 


Sfântul apostol Pavel priveşte cu o deosebită evlavie libertatea pe care Dumnezeu 
le-a oferit-o oamenilor pentru a înainta spre facerea binelui pe întreg parcursul 
vieţii lor. „Şi voi înşivă ca nişte pietre vii, vă zidiţi casă duhovnicească, preoţie 
sfântă, ca să aduceţi jertfe duhovniceşti, plăcute lui Dumnezeu prin lisus Hristos" 
( Petru 2,5; II Tim. 2, 20 - 21). 


Dar acelaşi apostol priveşte realist şi faptele care-l conduc pe om la săvârşirea 
răului, lucru pentru care afirmă: „lar în casa mare nu sunt numai vase de aur şi de 
argint, ci şi de lemn şi de lut şi unele sunt spre cinste, sfințit şi de bună treabă 
stăpânului, spre tot lucrul bine gătit" 2 Tim. 2, 20 - 21). 


Concluzia este aceea că, deşi ne-a fost oferită libertatea, voia lui Dumnezeu rămâne 
neschimbată: „Căci aceasta este voia lui Dumnezeu, sfințirea voastră, a vă feri pe 
voi de toată curvia, a şti fiecare dintre voi a-şi stăpâni vasul său întru sfinţenie şi 
cinste. Nu întru patimă de poftă ca şi păgânii, care nu cunosc pe Dumnezeu. A nu 
trece şi a se lăcomi în lucru asupra fratelui său; de vreme ce răsplătitor este 
Domnul pentru toate acestea, precum şi mai înainte am zis vouă şi am mărturisit. 


Că nu ne-a chemat pe noi Dumnezeu spre necurăţie, ci spre sfinţenie. Drept aceea, 
cel ce defăimează, nu om defăimează, ci pe Dumnezeu care a dat Duhul său Cel 
Sfânt întru noi" (1 Tes. 4, 3 - 8). Şi astfel omul devine vas şi lăcaş al Domnului, 
prin intermediul creştinismului amenajat şi înfrumusețat prin „contribuția Duhului 
Sfânt": „Voi împreună vă zidiţi spre locaş al lui Dumnezeu - zice apostolul - întru 
Duhul (Efes. 2, 22). 


Importantă este pentru om satisfacerea scopului dumnezeiesc. Important este pen- 
tru om atingerea capacităţilor care-i sunt oferite de Dumnezeu! În momentul fa- 
cerii, aceste capacităţi i-au fost oferite omului ca un dar de la Dumnezeu care însă a 
fost pierdut după cădere. Însă, prin răscumpărare, a devenit iarăşi dar dumnezeiesc. 
„Pentru aceasta plec genunchele mele - scrie Sfântul apostol Pavel către Efeseni - 
către Tatăl Domnului nostru lisus Hristos ca, cu putere să vă întăriți prin Duhul Lui 
întru omul cel dinăuntru [şi] ca să locuiască Hristos prin credinţă întru inimile 
voastre" (Efes. 3,14,16,17). 


Demnitatea ne este dată şi legitimată de Dumnezeu şi respingerea demnităţii aduce 
după sine pieirea veşnică. „Rămâneţi întru Mine şi Eu întru voi - a zis Mântuitorul. 
Precum viţa nu poate să aducă roadă de sine singură, de nu va rămânea în bucium, 
aşa nici voi, de nu veţi rămânea întru Mine. Eu sunt buciumul viței, voi viţele, cel 
ce rămâne în Mine şi Eu întru el acesta aduce roadă multă, că afară de Mine nu 
puteţi face nimic. De nu rămâne cineva întru Mine, se scoate afară ca viţa şi se 
usucă, şi o adună pe ea şi în foc o aruncă şi arde" (In. 15,4 - 6). 


„Cel ce nu Mă iubeşte, nu păzeşte cuvintele Mele. Dar cuvântul pe care îl auziţi nu 
este al Meu, ci al Tatălui care M-a trimis" (In, 14, 24). 


Astfel s-au făcut biserici ale dumnezeirii toți aleşii lui Dumnezeu, cum zice despre 
sine Sfântul apostol Pavel: „Hristos trăieşte întru mine" (Gal. 2, 20). Cei ce nu 
urmează calea lăsată de Dumnezeu nu sunt ceea ce ar trebui cu adevărat să fie. 


„Pe voi înşivă vă ispitiţi, de sunteţi întru credinţă; pe voi înşivă vă cercaţi. Au nu 
vă cunoaşteţi pe voi că lisus Hristos este întru voi? Fără numai de sunteţi 
netrebnici" (II Cor. 13,5). Dacă omul nu este mulţumit cu menirea sa, atunci - zice 
apostolul - îl aşteaptă necazuri. „Au nu ştiţi că sunteţi casa lui Dumnezeu, şi Duhul 
lui Dumnezeu locuieşte în voi? De va strica cineva casa lui Dumnezeu, strica-l-va 
pe acela Dumnezeu - prin faptul că se va îndepărta de la el şi omul va fi predat 
propriei sale stări căzute. Se va alătura cu îngerii căzuţi şi va fi supus îngropării 
veşnice în bezna arzândă a iadului - căci casa lui Dumnezeu sfântă este, care 
sunteţi voi" - adică Biserica lui Dumnezeu este sfântă şi această biserică suntem 


noi (| Cor. 3, 16 - 17). Nu numai sufletul, dar şi „trupul vostru este locaş Duhului 
Sfânt ce locuieşte întru voi pe Carele aveţi de la Dumnezeu”, primit de la Taina 
Sfântului Botez, „şi nu sunteţi ai voştri? Că sunteţi răscumpăraţi cu preţul Sângelui 
vărsat de Fiul lui Dumnezeu. „Proslăviți dar pe Dumnezeu în trupul vostru şi în 
duhul vostru, care sunt ale lui Dumnezeu" (| Cor. 6, 19 - 20). Bazându-ne pe 
aceste mărturii ale Duhului Sfânt, omul poate fi definit astfel: „omul este o 
Biserică îndumnezeită, creată de Dumnezeu cu trup şi suflet.” * 


Astfel le propunem tuturor fraților noştri, călugărilor şi, în general, nevoitorilor 
creştini care doresc să urmeze calea nevoinţei după lege, în conformitate cu voia 
lui Dumnezeu, să atragă atenţia la felul cum am definit noi omul. 


Scopul principal pe care-l urmărim noi îl constituie indicarea şi explicarea faptului 
cum trebuie făcută corect nevoinţa. 


Roada acestei nevoinţe drepte, determinată de Duhul Sfânt, este o transformare a 
nevoitorului prin harul lui Dumnezeu, adică prin intrarea lui Hristos cu Tatăl şi 
Duhul în Biserica Sa - omul. 


„Cei ce nu simt sălăşluirea lui Hristos în ei - a zis un oarecare mare părinte - sunt 

numiţi de Sfânta Scriptură neiscusiţi, adică care nu au experienţă creştinească" . 


Sfântul apostol Pavel îi îndeamnă pe slujitorii lui Hristos către o nevoinţă dreaptă 
pe care o consideră ca o necesitate esenţială: „Tu dar pătimeşte ca un bun viteaz al 
lui lisus Hristos. Şi deşi se va lupta cineva, nu se încununează, de nu se va lupta 
după lege" (2 Tim. 2, 3- 5). 


Cert este faptul că învăţătura Sfintei Scripturi privind omul e vestită în unanimitate 
de părinţii Bisericii Ortodoxe. „Suntem casă dumnezeiască, după cuvântul 
evanghelic, apostolic şi al proorocilor” - a zis i 


Sfântul loan Gură de Aur zice: „Harul Duhului Sfânt ne face pe noi, în cazul în 


care viețuim cu cucernicie şi evlavie, biserici ale lui Dumnezeu. In asemenea 
situaţie, creştinul are putinţa să se roage oriunde. Nu ne putem asemăna cu 
iudeii de altădată a căror rugăciune era însoţită de o atmosferă social, încărcată 





* Mt. 12, 43; Le. 11, 24. Vezi explicaţia acestor învățături ale Evangheliei la Fericitul Teofilact 
al Bulgariei, la fel şi în lucrarea „Cuvânt despre starea firească a omului în raport cu binele şi 
răul”, Experienţe ascetice, voi. 2, ed. 1865. 

* Cuviosul Marc Ascetul, Despre legea duhovnicească, cap. 27. 

* Cap. 224, Cuv. Marcu Ascetul. 


de ritualuri. Dacă pe atunci cel ce dorea să se roage trebuia să vină la templu, să 
cumpere o turturea, lemne de foc, să-l cheme pe preotul slujitor, să se îndrepte 
către altar şi multe alte cerinţe, acum însă nu mai este nevoie de toate acestea 
pentru că oriunde te-ai afla îţi este pregătit şi altarul şi preotul şi jertfa deoarece 
tu însuţi eşti altar, preot şi jertfă €. 


„Căci voi sunteţi biserica lui Dumnezeu Celui viu“ (II Cor. 6, 16). Aşadar, 
înfrumuseţează această casă, alungă din ea orice gând păcătos, pentru a fi părtaş 
preţios al lui Hristos, pentru a fi templu al Duhului . 


„Căci altă temelie nimeni nu poate să pună afară de ceea ce este pusă, care este 
Iisus Hristos" (1 Cor. 3, 11). „întru Care toată zidirea alcătuindu-se" (Efes. 2, 21). 


Privind lucrurile cu o deosebită atenţie şi claritate se vede că temelia nu poate fi 
pusă altfel decât printr-o trăire cucernică şi plină de trezvie. 


„Zidirea... creşte întru locaş sfânt întru Domnul; întru care şi voi împreună vă zidiţi 
spre locaş al lui Dumnezeu întru Duhul" (Efes 2, 21 - 22). Ce fel de zidire este 
aceasta? Biserica - preconizată ca locaş al lui Dumnezeu. „Fiecare din voi este o 
biserică şi anume o biserică în care se sălăşluieşte Domnul" &, învăţătura Sfântului 
loan Hrisostom o găsim şi în cuvintele Sfântul Isaac Sirul, episcop al Ninivei şi 
isihast în pustiul Mesopotamiei, iar mai apoi al Egiptului. El extrage această 
învăţătură din experienţele sfinților asceţi. 


„Îndrăznesc să afirm - zice Sfântul Isaac, urmându-l pe Sfântul apostol Pavel - 
că noi Suntem Biserică a lui Dumnezeu. El ne îndeamnă să curățim pentru El 
această biserică, pentru că este curat şi doreşte să se sălăşluiască în ea; să o 
sfințim pentru că şi EI este sfânt; să o înfrumuseţăm cu fapte bune şi bineplăcute 
lui Dumnezeu. Să o sădim cu lăsarea în voia lui Dumnezeu, cu rugăciunea 
adâncă şi din toată inima, pe care este imposibil să o dobândim atunci când 
avem contact cu lumea şi ne facem părtaşi la faptele ei ?. Atunci sufletul va fi 
înzestrat de norul slavei dumnezeieşti şi lumina măreției Sale va răsări în 


* Sanct. Chrysost, p. 667; Sermo de Anna, Sf. loan Gură de Aur, Operele, voi. 4, p. 825. 

” Sanct. Chrysost. voi. I, p. 915, Contra Iudeii sermo VI. Sfântul loan Gură de Aur, Opere, voi. 1, 
p. 718. 

* Sanct. Chrysost, voi. 12, p. 14, Sfântul loan Gură de Aur, Opere, voi. Il,p. 50. 

” Probabil se are în vedere participarea doar cu inima dar şi această participare e suficientă 
pentru ca din inimă să fie scoasă rugăciunea cea lucrătoare. Şi, pentru a dobândi o rugăciune 
nerisipită, trebuie să ne punem necazurile în grija Domnului cu toată credinţa. 

adâncul inimii" -. Cerul va fi înlăuntrul tău dacă vei fi curat şi acolo vei vedea 
îngeri de lumină împreună cu Stăpânul lor. Bogăția celui înţelept şi smerit este 

înlăuntrul său. Ea este Dumnezeu . 


Biserică plină de har este acel care se contopeşte cu Dumnezeu şi Stă cu grijă la 
judecata Lui. Ce înseamnă să fii cu grijă la judecata Lui? Nimic altceva decât să 
cauţi, neîncetat, toate mijloacele de a-L cunoaşte pe EI '7, având mereu păreri de 
rău din cauza firii noastre neputincioase care nu ne permite să ajungem la 
desăvârşire. Să ne îngrijim totodată şi de felul cum să menţinem în noi neîntrerupt 
gândul la Dumnezeu ', cum a zis fericitul Vasile. Rugăciunea concentrată, neri- 
sipită, creează în suflet voia vădită a lui Dumnezeu. Prin aceasta se explică sălăş- 
luirea lui Dumnezeu în om, când Domnul, prin permanenta lui chemare, îşi face 
loc în inima omului *. 


Sfântului Isaac i s-a adresat o întrebare: „În ce constă totalitatea felurilor de 
nevoinţă personală, inclusiv a tăcerii, ca mai apoi nevoitorul să poată realiza că 
el a dobândit desăvârşire în trăire?”. Marele părinte ne-a oferit un astfel de 
răspuns, care se poate da numai în baza unei adânci experienţe în asceză: „în faptul 
că nevoitorul trebuie să ajungă la starea de continuă rugăciune". Cel ce a ajuns la 
aceasta a dobândit şi înalta treaptă a virtuţilor, făcându-se locaş al Duhului Sfânt. 
Cine însă nu a primit în sine harul Mângâietorului !, acela nu poate să petreacă 
liber în rugăciune. „Singur Duhul se roagă pentru noi cu suspinuri negrăite" (Rom. 
8, 26). Atunci rugăciunea din suflet nu este întreruptă şi în timpul somnului şi când 
eşti treaz, indiferent de faptul că mănânci, bei sau faci altceva, chiar şi în timpul 
celui mai adânc somn, miresmele acestei rugăciuni se emană cu uşurinţă din inimă. 
Atunci rugăciunea nu se îndepărtează de la lucrător ci este permanent în el şi cu el, 
chiar dacă ea, pentru scurt timp, încetează aparent totuşi în mod tainic ea slujeşte 
înlăuntrul lui '€. 


* Cuvântul 68. 

“ Cuvântul 8. 

“ Se prea măreşte Dumnezeu de către om atunci când omul petrece într-o supunere totală faţă 
de voia Lui. 

“3 Gândul la Dumnezeu constă în rugăciunea neîncetată. Vezi în vol. 2, Experienţe ascetice. 

** Cuvântul 89. 


'5 Înţelesul acestui cuvânt serveşte ca o aluzie atât la cei ce sunt străini harului dar şi-l atribuie, 
cât şi la cei care consideră prezența harului o înşelăciune diavolească care s-a strecurat în ei. 

"* Cuvântul 21. Sfântul Isaac, în unanimitate cu alţi părinţi (Cuvânt 1, 84), ne învaţă că Hristos 
pătrunde în inimile noastre prin Taina Sfântului Botez exact ca şi sămânţa în pământ. Acest dar 
este perfect prin sine însuşi, depinde de modul nostru de vieţuire dacă îl dezvoltăm sau îl 
prăbuşim. Din această cauză, darul radiază cu toată plinătatea numai în acei care lucrează 


Adesea cuviosul Macarie cel mare, în adâncile sale convorbiri cu creştinii mai 
sporiţi, se adresează pentru explicarea rolului deosebit al omului oferit de Creator. 
EI întotdeauna îşi exprimă părerea despre om că acesta este un locaş, un templu, un 
vas pe altarul dumnezeiesc. „A binevoit Tatăl ceresc să se sălăşluiască în cel ce va 
crede în EI şi va cere de la EI" (In. 14, 21 - 23). Aşa a voit nemărginita milostivire 
a Tatălui! Aşa a convenit nepătrunsa dragoste a lui Hristos! Aşa este voinţa 
nespusă a harului dumnezeiesc "7! 


Omul lăuntric este o fiinţă vie care are un chip al său; omul lăuntric este ase- 
mănător omului exterior (atunci când omul este luminat de lumina harului 
dumnezeiesc, chipul său îl trădează prin faptul că faţa sa este iradiată de acea 
lumină - n. trad.) Acesta este un vas minunat şi scump, pentru că Dumnezeu a 
binevoit a pune mai mult în el decât în celelalte ființe '*. Altarul dumnezeirii este 
raţiunea noastră şi invers, raţiunea noastră este dumnezeire şi duh. Asemenea cu 
aceasta, în momentul călcării poruncii de către Adam în inimă, în trup şi în rațiune 
ca şi pe prestolul său s-a aşezat satana, începătoriile şi puterile întunericului. 


Pentru a distruge această împărăție a venit Dumnezeu, primind trup din Fecioară şi 
a scos duhurile răutăţii din cei în care se sălăşluiseră. Dumnezeu a curăţit conştiinţa 
şi a făcut altar raţiunea, gândurile şi trupul '?. Fiinţei noastre i s-a oferit posi- 
bilitatea de comunicare în mod egal. Faptul că omul este liber să aleagă comu- 
nicarea în mod egal. Faptul că omul este liber să aleagă comunicarea cu diavolii şi 
duhurile viclene îl face să devină loc al satanei. În schimb, dacă omul îşi doreşte o 
comuniune cu îngerii şi Duhul Sfânt, fiinţa sa se transformă în Biserică a acestuia. 
Aşadar, fraţilor, cercetaţi-vă conştiinţa; cu cine comunică ea, cu îngerii sau cu 
demonii? A cui Biserică şi locaş sunteţi: al lui Dumnezeu sau al diavolului? Cu ce 
fel de comoară vă este umplută inima, cu cea a harului sau cu cea satanică? Aşa 
cum o casă plină de mirosuri urâte şi de stricăciune trebuie curăţită definitiv pentru 
ca mai apoi să fie înfrumuseţată şi bine înmiresmată cu tot felul de miresme, aşa şi 
noi trebuie să ne curățim inimile ca în locul satanei să vină Duhul Sfânt şi să se 
sălăşluiască în sufletele noastre creştine %. 


poruncile evanghelice şi pe măsura acestei lucrări. Vezi cuviosul Marcu Ascetul, „Cuvânt 
despre botez”, cap. IV, V, VII; „„ Cuvânt despre starea firească a omului în raport cu binele şi 
răul“, Experienţe ascetice, vol. 2. 

“ Convorbiri 18, cap. 6. 

' Convorbiri 16, cap. 7. 


Convorbiri 6, cap. 5. 
* Convorbiri 27, cap. 19. 


Sufletele care caută să fie luminate de Duhul Sfânt se alătură de Dumnezeu cu 
toată dragostea, locuiesc cu EI, se roagă în EI, spre EI îşi îndreaptă toate gândurile 
lor ignorând restul plăcerilor acestei lumi. Pentru aceasta ele se învrednicesc să 
primească mirul harului dumnezeiesc. După aceasta ele îşi pot petrece viaţa în 
continuare fără obstacole fiind întru toate supuse şi bineplăcute Mirelui Ceresc. 


Însă sufletele care petrec supunându-se firii proprii, căzute târându-şi cugetele pe 
pământ şi fund preocupate mereu de grijile pământeşti au o rațiune care locuieşte 
într-o ţară îndepărtată. Ba mai mult decât atât - şi ceea ce este şi mai grav - este 
faptul că fiind înşelate de înalta părere de sine şi persistând asupra ei, ele se 
acceptă pe sine, fiind înfrumuseţate cu raţiunile trupeşti şi nu duhovniceşti ”!, şi se 
consideră adevărate mirese ale Mirelui Ceresc. 


În realitate, aceste suflete nu le putem considera ca fiind născute de sus, din 
motivul că nu au primit mirul bucuriei ”. Casa în care nu trăieşte Stăpânul se 
găseşte în întuneric şi mizerie şi, părăsită fiind, se umple de murdărie şi miros greu. 
Aşa este şi cu sufletul în care nu locuieşte Domnul împreună cu îngerii: se umple 
de întunericul păcatului şi de patimi murdare şi josnice. 


Vai de acel drum pe care nimeni nu merge, pe care nu poţi să auzi vreo voce 
omenească, căci un astfel de drum se transformă într-o adunătură de fiare! 

Vai acelui suflet în care nu vine Dumnezeu şi nu alungă cu glasul Său fiarele - 
duhurile răutăţu! 

Vai acelei case în care nu locuieşte Stăpânul ei! 

Vai de acel pământ căruia îi lipseşte lucrătorul ca să-l lucreze! 

Vai de corabia care nu are cârmaci! Ea va fi zdrobită şi va pieri de valurile mării şi 
de furtuni! 

Vai de sufletul care nu-L are în sine pe adevăratul cârmaci, Hristos! Aflat în marea 
tristă şi învolburată a acestei lumi şi fiind cuprins de valurile ispitelor şi duhurilor 
rele va cădea într-o stare dezastruoasă şi până în sfârşit acest suflet va fi sortit 
pieirii. 

Vai de sufletul care nu-L are în sine pe Hristos, Care să-l refacă cu atâta grijă, ca 
mai apoi să aducă roadele Duhului pline de har! Căci fund părăsit, el se acoperă cu 
spini şi pălămidă şi în sfârşit va fi înghiţit de foc. 


* Adică adevăruri ale înţelepciunii trupeşti sau a omului vechi, îndepărtat de Dumnezeu. 
Domnului îi este plăcut numai adevărul evanghelic. 
“ Convorbiri 4, cap. 6. 


Vai de sufletul în care nu locuieşte Domnul Hristos, căci fiind părăsit, se umple de 
duhoarea păcatelor şi se face locaş al patimilor *. 


“ 2 Petru 3, 10: „Va veni ziua Domnului ca un fur noaptea, întru care cerurile cu sunet vor 
trece, stihiile arzând se vor strica şi pământul şi cele de pe dânsul lucruri vor arde *“ 


Crearea lumii 


Conform noţiunii pe care 1-0 atribuim fiinţei umane, noi avem intenţia de a pre- 
zenta, cu propriile noastre puteri, minunata arhitectură a acestui templu cu-vântător 
al lui Dumnezeu; intenţionăm a trasa istoria lui duhovnicească de la creaţie şi până 
la sfârşitul lumii; omul în sine însuşi, precum şi istoria lui vor arăta prin fapte con- 
vingătoare că acel rol care îi este atribuit de Cuvântul lui Dumnezeu este unic şi nu 
cel pe care şi-l atribuie omul singur. 


Omul este creat de Dumnezeu. O dată cu facerea omului, Creatorul a finisat întrea- 
ga creaţie adică a lumii văzute şi nevăzute. înainte de a purcede la crearea ultimei 
fiinţe în care a voit să se îmbine cele două lumi, văzută şi nevăzută, a pre-gătit 
pentru această fiinţă un locaş, şi anume pământul. 


EI a creat din nimic, doar cu Cuvântul. Din fiinţele create mai înainte a creat noi 
fiinţe - doar cu Cuvântul. Şi pentru acest înţelept Creator, cugetarea sau gândirea 
este de prisos; pentru Atotputernicul Creator, munca de înfiinţare a fost de prisos. 
Totul a apărut dintr-un gând şi din Cuvânt: „Să laude numele Domnului. Că EI au 
ZIS şi s-au făcut; el au poruncit şi s-au zidit" (Ps. 148, 4 - 5). La auzirea glasului 
dumnezeiesc au apărut cerul, pământul, luminătorii cereşti, apele s-au separat de 
uscat şi mai apoi pământul s-a acoperit cu verdeață, unde au început să vieţuiască 
animalele. Pământul creat, înfrumusețat şi binecuvântat de Dumnezeu nu avea nici 
o lipsă. Era plin de fineţe. „ŞI au văzut Dumnezeu toate câte au făcut şi iată erau 
bune foarte" (Fac. 1, 31). 


Astăzi pământul apare privirilor noastre sub un alt aspect. Noi nu ştim cum a fost 
pământul în starea sa pură şi feciorelnică; noi îl cunoaştem în starea de blestem, 
sortit arderii ”*, însă el a fost creat pentru veşnicie. Inspirat de duhul dumnezeiesc, 
autorul Facerii zice că pământul, în starea sa iniţială, nu avea nevoie să fie refăcut 
(Fac. 2, 5) căci pe el creşteau în cantităţi foarte mari grânele, legumele, fructele şi 
toate verdeţurile, nefiind alte culturi dăunătoare; plantele nu erau afectate de boli şi 
nu piereau deoarece bolile, neghina şi, într-un cuvânt, pieirea, au venit după 
schimbarea pământului, în urma căderii omului, de aici reieşind şi concluzia din 
cele spuse de către Domnul lui Adam în momentul izgonirii lui din Rai: „Spini şi 
pălamidă va răsări..." (Fac. 3,18). 


In momentul facerii totul era minunat, totul avea o acţiune benefică, totul era 
destinat către o viaţă nemuritoare şi fericită a vieţuitorilor. Clima nu se schimba, 

vremea era permanent aceeaşi: senină şi bine întocmită. Nu erau ploi, apele 
izvo-rând din pământ şi hrănindu-l (Fac. 2, 5 - 6). Animalele şi toate celelalte 
fiinţe viețuiau într-o Strânsă armonie şi se hrăneau cu verdeţuri (Fac. 1, 30). 


Mânia lui Dumnezeu a schimbat pământul: „blestemat să fie pământul întru lucru- 
rile tale" (Fac. 3, 17) i-a zis El omului care a călcat porunca Sa. Și faptul că 
pământul a fost lipsit de binecuvântare s-a arătat prin dezacordarea totală şi 
imediată a lui, prevestind prin aceasta arderea sau distrugerea; ardere care a fost o 
necesitate naturală şi firească. Pământul a fost blestemat: au început să sufle 
vânturile, să se dezlănţuie furtunile, să scânteieze fulgerele, să lovească tunetele; 
au apărut ploile, ninsorile, inundaţiile şi cutremurele. Animalele au pierdut simţul 
supunerii şi a dragostei faţă de om, care la rândul său a pierdut supunerea şi 
dragostea faţă de Dumnezeu. Acestea au început să se învrăjbească şi să-şi schimbe 
atitudinea faţă de om. Unele le-a supus forţat şi au fost ţinute în această stare doar 
astfel, pe când cu altele au început să fie într-o vrajbă de neîmpăcat şi într-o 
războire morală. Foarte puţine specii a rămas fidele faţă de om, ca un trist exemplu 
al dragostei care a fost la început. 


Dar marea majoritate s-au depărtat şi s-au ascuns de om în pădurile dese, în stepele 
întinse, în crăpăturile munţilor şi în peşterile întunecoase. Au început astfel să 
arunce priviri sălbatice şi duşmănoase la fostul lor stăpân, atunci când se întâlnesc 
pe neaşteptate, văzând în acesta un infractor şi un duşman al lui Dumnezeu; şi 
astfel ele ori fug, ori se aruncă asupra lor să-l sfâşie. Şi aşa s-au stricat relaţiile 
dintre ele, duşmănindu-se reciproc. Simţind schimbarea care s-a produs în fiinţa 
lor, supusă blestemului, şi care a afectat întreg pământul, au renunţat la hrana care 
a fost prevăzută pentru ele, s-au răsculat una împotriva alteia şi au început să se 
mănânce. 


Moartea la care au fost sortiți strămoşii noştri pentru păcatul săvârşit, pe care au 
simţit-o în suflet şi în trup, în urma retragerii harului dumnezeiesc, dar a căror 
urmări vădite nu le-au văzut, au realizat- o şi au priceput-o de fapt, de la fiare. 


Primele omoruri, fără îndoială, au fost săvârşite de animale, apoi însuşi omul a 
început a ucide din animale pentru a le aduce jertfă (Fac. 4,4 ). 


În sfârşit, a apărut şi uciderea între oameni, înfăptuită de fratele răzvrătit asupra 
fratelui drept (Fac. 4, 8). Până la căderea în păcat, în lume nu a existat moartea. Ea 
a intrat în lume prin păcat (Rom. 5, 12) şi cu o rapiditate fulgerătoare a cuprins 
această lume, a condamnat-o şi a distrus-o fără remediu. Distrugerea lumii a 
devenit o necesitate şi este o urmare firească din cauza faptului că ea suferă de o 


boală incurabilă, în ultima zi a existenţei acestei lumi, va arde pământul vechi, vor 
dispărea luminătorii cereşti de la locul lor, ca roadele smochinului căzute de la vânt 
iar cerul se va strânge ca o haină şi va dispărea (2 Petru 3, 10; Apoc. 6,14). 


Cele mai mici proprietăţi ale stării dintâi ale pământului, păstrate în cartea Facerii, 
ne arată cât de mare şi cât de tristă schimbare s-a produs cu pământul în urma 
căderii omului. Mai sus am amintit şi de lumea cea văzută şi cea nevăzută ”, 
aceasta fiind doar o noţiune relativă. Ea s-a format în noi datorită acestei stări de 
cădere în care ne aflăm. Şi este foarte firesc să numim o parte din lumea creată de 
Dumnezeu - văzută, şi pe cea pe care nu o vedem - nevăzută. În esenţă, o asemenea 
delimitare nu există *. Lumii nevăzute îi atribuim îngerii şi acea parte a uni- 
versului, care slujeşte drept locaş pentru ei. Autorul Facerii nu zice nimic de 
crearea îngerilor, dar în Sfânta Scriptură se vede clar că ei au fost creaţi înaintea 
lumii văzute. 


Descrierea creaţiei lumii se include în mod unic în descrierea creării lumii văzute. 
Această descriere este la fel de relativă. În descrierea creării acestei lumi se 
vorbeşte despre lucrurile lumii materiale - nu numai în raportul lor cu omul şi 
pământul - aceste lucruri aflându-se în afara pământului. Duhul Sfânt ne va 
mărturisi despre creaţie doar atât cât va fi necesar trebuinţei noastre şi nu atât cât 
doreşte curiozitatea orgolioasei şi îngâmfatei noastre raţiuni care face abuz de 
cunoaştere. Astfel, ni se mărturiseşte despre luminătorii cereşti cum că ei sunt 
creaţi cu scopul „ca să lumineze pe pământ şi să despartă între zi şi noapte. Şi să 
fie spre semne şi spre vremi şi spre zile şi spre ani. Şi să fie spre luminare întru 
tăria cerului, ca să lumineze pe pământ" (Fac. 1,14 -15). 


Cuvântul lui Dumnezeu ne oferă cunoştinţele necesare pentru vieţuirea în lume. lar 
această vieţuire în Domnul îl face pe om locaş al Duhului Sfânt, Care îl învaţă pe 
acest vas cuvântător, ştiinţa înaltă a adevărului dumnezeiesc. Acest Duh Sfânt nu 
poate fi conceput şi totodată specific rațiunii trupeşti şi sufleteşti (In. 16,12 -13; 1 
Cor. 2,13 -14). 


Crearea lumii a durat şase zile şi s-a sfârşit cu facerea omului. 


“ Crearea lumii este descrisă în cartea Facerii, cap. 1 şi 2. 

** Simţurile fericiţilor bărbaţi, înnoiţi de Duhul Sfânt, sunt mult mai dezvoltate decât la ceilalţi 
bărbaţi, înnoiţi de Duhul Sfânt, sunt mult mai dezvoltate decăt la ceilalți oameni care se află în 
starea de cădere. Chiar şi unele mijloace tehnice, aşa cum sunt lunetele, telescoapele, 
microscoapele etc. răspândesc puterea simţurilor şi fac să fie văzut ceea ce, în starea noastră 
obişnuită, este de nevăzut. 


Crearea omului 


Dumnezeu a creat omul după chipul şi asemănarea Sa. Prin cuvântul chip trebuie 
înţeles că însăşi fiinţa umană este o copie din fiinţa lui Dumnezeu; iar prin ase- 
mănare este exprimată coincidenţa nuanţelor chipului sau a calităţilor lui. Probabil 
că chipul şi asemănarea, unite împreună, constituie o deplină asemănare şi - contrar 
cu aceasta - pierzând sau denaturând asemănarea, se încalcă întreaga demnitate a 
chipului. Dumnezeu a creat omul după chipul şi asemănarea Sa, l-a creat cu 
perfecțiunea chipului Său. Omul a fost amprenta lui Dumnezeu, nu numai după 
fiinţa sa, dar şi după calitățile lăuntrice - după înţelepciune, după nobleţe, după 
curăţenia sacră, după statornicie în bunătate. Indiferent de faptul că era limitat, răul 
sau lipsa nu aveau loc în om, era perfect pentru că avea deplina asemănare cu 
Dumnezeu. 


Plinătatea asemănării era necesară pentru ca omul să corespundă destinaţiei sale - 
aceea de a fi Biserică a atotperfecțiunii dumnezeieşti. Mintea omului trebuie să fie 
asemenea cu cea a lui Dumnezeu (1 Cor. 2, 16), vorbele lui - asemenea Cuvântului 
lui Dumnezeu (2 Cor. 13, 3), duhul lui să fie unit cu Duhul lui Dumnezeu (1 Cor. 
6, 17), calităţile lui să fie asemenea cu cele ale lui Dumnezeu (Mt. 5, 48). Sălă- 
şluirea lui Dumnezeu în om este o strânsă unire a omului cu Dumnezeu: omul - 
creatura - se face părtaş firii dumnezeieşti (2 Petr. 1, 4). Omul ce a atins această 
stare se numeşte dumnezeu după har. Către această stare suntem chemaţi cu toţii de 
către Creator din momentul facerii prin strămoşii noştri, precum a zis însuşi 
Creatorul: „Eu am zis: «Dumnezei sunteţi»" (Ps. 81, 6). În această stare s-a aflat şi 
strămoşul nostru, imediat după crearea lui, aşa că, cuvintele spuse despre femeie, 
de către Mântuitorul, sunt cu adevărat dumnezeieşti (Fac. 2, 24; Mt. 19,4 -5). 


Sfânta Scriptură îl prezintă pe Dumnezeu, sfătuindu-se cu Sine însuşi, înainte de a- 
1 crea pe om. „Să facem om - a zis în mod nepătrunsa dumnezeire - după chipul 
nostru şi după asemănare şi să stăpânească peştii mării şi păsările cerului şi dobi- 
toacele şi tot pământul şi toate vietăţile cele se târăsc pe pământ... şi tot pământul 
(Fac. 1; 26-29). 


În aceste cuvinte, premergătoare minunatului chip al lui Dumnezeu, adică omului, 
se descoperă Sfânta Treime. Dumnezeiasca sfătuire a premers atât creării omului - 
bărbat, cât şi creării omului - femeie. „Şi au zis - spune Sfânta Scriptură - Domnul 
Dumnezeu: nu este bine să fie omul singur, să-i facem ajutor asemenea lui" (Fac. 2, 
18). Femeia, asemenea bărbatului, este făcută după chipul şi asemănarea lui Dum- 
nezeu; crearea ei, ca şi crearea bărbatului, a fost consfințită de sfătuire, sfat în care 
apar Trei Feţe ale Unui singur Dumnezeu, care proclamă vestitul să facem. Aici se 


arată unica voinţă şi egalitatea Feţelor Preasfintei Treimi care lucrează nedespărțit. 
Trinitatea Sfintei Treimi, prin Unitatea Fiinţei Dumnezeieşti şi-a pus amprenta pe 
chipul lui Dumnezeu - omul - cu o claritate uluitoare. 


Pentru că bărbatul este reprezentant al omenirii, Sfânta Scriptură ne vorbeşte 
despre el atât în momentul aşezării omului în Rai, cât şi a izgonirii lui de acolo 
(Fac. 2,15; 3, 22 - 24), deşi din Scriptură se vede clar că în toate circumstanţele a 
participat femeia. Ea îşi are rolul său ca om şi ca chip al lui Dumnezeu: „Şi a făcut 
Dumnezeu pe om, după chipul lui Dumnezeu l-au făcut pe dânsul: bărbat şi femei 
i-au făcut pe ei" (Fac. 1,27). 


Trupul şi sufletul 


Poziţia Creatorului în momentul creării omului - bărbat este prezentată în Sfânta 
Scriptură astfel: „Și au făcut Dumnezeu pe om, ţărână luând din pământ şi au 
suflat în faţa lui suflare de viaţă şi s-a făcut omul cu suflet viu” (Fac. 2, 7). 


Acest chip al creării omului arată că el este ființa cea mai perfectă şi cea mai 
apropiată de Dumnezeu. Omul se formează nu printr-o acţiune unică, aşa cum au 
fost create celelalte fiinţe, ci se formează şi se zideşte treptat. Pentru a forma cerul, 
pământul, marii luminători, nenumăratele plante şi animale, Creatorul lumii a 
folosit doar Cuvântul Său. Acelaşi Creator, când a făcut omul, ni se arată la început 
cugetând în Sine însuşi iar apoi acționând, creând trupul, iar mai apoi dând suflare 
de viaţă. 


Din acest act al creației observăm că trupul omului este incomparabil superior 
decât toate celelalte corpuri iar sufletul este incomparabil cu suflarea animalelor 
făcute din pământ după porunca Creatorului (Fac. 1, 24). Dar primul început al 
omului este ţărâna. Gândul despre acest început ar trebui să ne slujească ca un 
nesecat izvor de smerenie. 


Sufletul, de la prima sa acţiune în om care mărturiseşte despre prezenţa lui în om, 
se numeşte suflare de viaţă. Însăşi faptul dării acestei suflări se raportează feţei ca 
fiind acea parte a trupului care serveşte drept oglindă a sufletului şi exprimă 
caracterul acţiunilor şi al simţurilor lui. Tot omul se numeşte suflet viu deoarece în 
momentul uniri sufletului cu trupul el devine o singură ființă compusă din trup şi 
suflet, fiinţă în care sufletul are cea mai mare preponderență ””. Trupul este locaş a 


” Ideile acestui articol sunt preluate din comentariile făcute la cartea Facerii a Preasfinţitului 
Mitropolit Filaret al Moscovei. 


sufletului, este ca o platoşă, ca o armă care protejează. Aşa îl numesc Sfinţii Părinţi 
şi Sfânte Scriptură. Cei doi mari apostoli îl numesc cort (2 Petr. 1, 13 - 14; 2 Cor. 
5,1-4). 


Trupul este deci haina dar şi arma sufletului, „iar sufletul se înconjoară şi se îmbra- 
> . . . 2 
că cu membrele trupului" - zice Macarie cel mare %. 


„Sufletul - spune Sfântul loan Damaschin - acţionează prin intermediul trupului 
ca organism şi transmite viaţă, creştere, simţire şi putere de a naşte” ?. EL, adică 
sufletul, foloseşte trupul drept armă. 


Această noţiune despre raportul dintre suflet şi trup este firească, căci ea reiese din 
nenumăratele experienţe ale vieţii precum şi din însăşi simţirea noastră. 


Popoarele idolatre susțineau că sufletul uman constituie o parte din Dumnezeu, 
acesta era un gând plin de înşelăciune şi foarte periculos care includea în sine o 
hulă! Am constatat că ar fi mai bine să-l dezvăluim şi să ne concentrăm atenția 
asupra lui pentru a-i proteja pe fraţii noştri deoarece mulți din membrii societăţii 
noastre, luând cunoştinţă din cartea Facerii cu faptul că Dumnezeu a suflat în faţa 
omului suflare de viaţă, susțin nişte idei pripite şi nechibzuite, privind dumnezeirea 
sufletului omenesc după însăşi crearea lui, conform fiinţei a naturii sale. 


Sfânta Scriptură mărturiseşte clar că omul este deplina creaţie a lui Dumnezeu 
(Fac. 1, 27; At 19, 4). „Mâinile tale m-au făcut şi m-au zidit" Ps. 118, 73) - strigă 
în rugăciune această ființă conştientă Creatorului său, sub influenţa Duhului Sfânt. 
Dumnezeu este unicul care are puterea de a-i descoperi omului începutul său, 
precum şi chipul acestui început. Desigur că această strigare, urmată le rugăciune - 
strigare de fapt a sufletului care tăruie pentru sine şi pentru trupul în care se află - 
nu este numai o strigare a trupului. 


Biserica Ortodoxă din Apus a recunoscut în om fiinţa care este creată din suflet şi 
trup. Ea este capabilă şi prin suflet şi prin trup să fie părtaşă fiinţei dumnezeieşti şi 
să fie dumnezeu după har. 


Sfântul Macarie zice: „Din nemăsurata Sa milostivire, Dumnezeu se dă pe Sine 
însuşi credincioşilor, ca mai apoi, aceştia, într-o vreme cât se poate de scurtă, să-L 


“ Cuvântul 5, cap. 6 
* „0 descriere exactă a Credinței ortodoxevoi. 2, cap. 12, Despre om. 


aoştenească; El, Dumnezeul nostru, îşi doreşte să se sălăşluiască în trupul omului 
pentru a-l face Sieşi locaş! 


Precum Dumnezeu a creat cerul şi pământul, ca omul să locuiască în ele, aşa a 
creat trupul şi sufletul, drept locaş Sieşi, pentru a putea vieţui şi de a se desfăta în 
acest trup, precum în a Sa casă împreună cu minunata Sa Mireasă şi anume cu 
sufletul. „Că m-am logodit - zice apostolul - unui bărbat, fecioară curată să vă pun 
înaintea lui Hristos" (2 Cor. 11, 2). Şi iarăşi: „a cărui casă suntem noi" (Evr. 3, 6). 
Precum bărbatul le aşează pe toate cu bună rânduială în casa lui, aşa şi Domnul în 
casa Sa, care este sufletul şi trupul, adună şi aşează bogăţia cea cerească. 


Nici prea înţelepţii, prin marea lor înţelepciune, şi nici învățații cu raţiunea lor nu 
pot înţelege tainele sufletului sau să spună cum vieţuieşte el în afară de cei cărora, 
prin Duhul Sfânt, li se descoperă, şi se dă putinţa de a pătrunde şi a-i cunoaşte 
tainele. Însă tu cugetă, înţelege şi auzi că el este. Unul este Dumnezeu, iar el este 
robul; unul este Creatorul, iar el este creatura; unul este Făcătorul, iar el este 
făptura şi nu este nici un fel de asemănare între fiinţa acestuia cu cea a Domnului. 
Însă Domnul, din nemărginita, nespusa şi necuprinsa Sa dragoste şi milostivire, a 
binevoit să creeze această ființă duhovnicească, înţeleaptă şi nepreţuită, pentru a şi- 
| alege drept locaş, precum zice şi Scriptura: „să fim... începătură... a zidirilor Lui" 
(Fac. 1, 18), întru înţelepciune şi comuniune cu EI, şi fecioară neprihănită “. 


Sfântul loan Damaschin, scriitor din sec. al VIII-lea, în cartea sa „O descriere 
exactă a credinţei ortodoxe", a cules opiniile Sfinților Părinţi mai renumiţi despre 
subiectele Teologiei Ortodoxe. Prezentând aici învăţătura despre suflet, aducem în 
faţă şi învăţăturile Sfântului Grigorie Teologul/ Atanasie cel mare, Vasile cel mare, 
Maxim Mărturisitorul şi altor mari dascăli ai Bisericii. 


„Dumnezeu - zice Sfântul loan - a creat natura pe care o înţelegem cu raţiunea, 
adică pe îngeri şi toate puterile cereşti, a căror ființă, fără îndoială, este raţională şi 
fără trup, în raport cu substanţa, care are calitate inferioară. Fiinţa dumnezeiască, 
unică în propriul său sens, este imaterială şi fără trup. Dumnezeu a creat încă şi 
natura simţitoare, adică cerul, pământul şi tot ce se află între ele. Dar a fost necesar 
să apară şi făptura. Aici, prin expresia a fost necesar, eu înţeleg voia Creatorului, 
pentru că ea este cea mai desăvârşită lege. Aşadar, dintr-o materie văzută şi una 
nevăzută, Dumnezeu, cu mâinile Sale, a creat omul după chipul şi asemănarea Sa; 


Convorbiri 49, cap. 4. 


trupul l-a luat din pământ, iar sufletul - înzestrat cu rațiune şi sentiment - i-a fost 
transmis printr-o suflare a Sa. Deci sufletul şi trupul au fost create împreună. 


Dumnezeu l-a creat pe om fără de păcat, drept, iubitor de bine, străin de orice grijă 
şi întristare, înzestrat cu toate virtuțile, bogat în toate bunătăţile, ca o a doua lume - 
(în lumea mare se găseşte cea mică), ca un înger care i se închină lui Dumnezeu, 
creat dintr-un amestec de două materii (văzută şi nevăzută - n. trad.), un 
contemplator al creației văzute, pătrunse cu mintea, împărat a toate câte sunt pe 
pământ, dar care se supun Supremului împărat şi tot supus celor cereşti şi 
pământeşti, celor vremelnice şi nemuritoare, văzute şi pătrunse de rațiune, ca ceva 
intermediar, între măreț şi josnic. A creat astfel duh şi trup: duhul pentru a primi 
harul, iar trupul spre împiedicare a mândriei. Duhul pentru a fi statornic şi să-L 
proslăvească pe Binefăcătorul său, iar trupul pentru suferinţă, ca suferind să înţe- 
leagă că nu trebuie să se înalțe. 


Acea „suflare" care a contribuit la întruchiparea lui Dumnezeu, în momentul 
reînvierii omului, este de fapt „suflarea" care a contribuit la crearea sufletului ome- 
nesc din timpul Facerii. 


Domnul nostru lisus Hristos, săvârşind răscumpărarea noastră *!, şi pregătind 
omenirea pentru a primi Duhul Sfânt, a stat în mijlocul ucenicilor după învierea Sa, 
a suflat peste ei şi le-a zis: „Luaţi Duh Sfânt (In. 20, 22), Care a coborât peste ei 
din cer, ca o puternică suflare de vânt venit cu putere (Fap. 2, 20). Prin această a 
doua suflare vedem că şi în cazul primei suflări a avut loc pogorârea Duhului 
Sfânt. Peste suflet, în momentul creației lui, s-a revărsat Harul Dumnezeiesc. 
Aceasta ne-o dovedesc cu convingere ca celelalte evenimente care au urmat după 
crearea primului om. 


Sfântul Macarie cel mare zice: „Precum Duhul lucra prin prooroci, îi învăţa, se 
sălăşluia în ei aşa şi în conştiinţa lui Adam “”, când acesta voia, era cu EI şi-l 
învăţa. Pentru el era Cuvântul şi atât cât a păzit porunca, i-a fost prieten lui 
Dumnezeu *. 


Pentru a crea femeia, Dumnezeu a adus asupra lui Adam un somn greu. In mo- 
mentul acestui somn neobişnuit, Domnul a luat una din coastele sale, a făcut 


“ în baza notelor fericitului Teofilact al Bulgariei. 

“ Astfel se numeşte primul om. în limba ebraică - din care este tradus acest cuvânt - el este un 
substantiv comun: Adam înseamnă „om “ - în general. 

“ Convorbiri 12, cap. 8. 


femeie şi i-a dat-o lui Adam. Chiar dacă coasta a fost luată în timpul acelui somn 
greu, Adam a aflat imediat de crearea femeii sale, luminat fiind de Duhul Sfânt 
care locuia în el. „lată, a zis el - acum os din oasele mele şi trup din trupul meu, 
aceasta se va chema femeie, pentru că din bărbatul său s-a luat. Pentru aceea va 
lăsa omul pe tatăl său şi pe muma sa şi se va lipi de femeia sa şi vor fi amândoi un 
trup" (Fac. 2, 23 - 24). Prin aceste cuvinte spuse lui Adam, a fost pronunţată legea - 
în numele lui Dumnezeu - pentru viața de familie a oamenilor, după cum a 
confirmat-o însuşi Dumnezeu întrupat. 


Prin faptul că femeia a fost luată din bărbat, avem un exemplu că neamul omenesc 
se înmulţea până la căderea lui fără patimă. Când a fost luată femeia din coasta lui 
Adam, în acel moment, el nu a fost supus vreunui simțământ care să-i afecteze 
curăţia; el se afla într-o stare de somn greu pe care Dumnezeu a adus-o asupra lui. 
O astfel de stare o pot avea numai oamenii purtători de har. Noi nu putem să dăm 
vreo explicare a înmulţirii neamului omenesc, din bărbat şi femeie, până la cădere, 
adică a înmulţiri care a fost instituită înainte de cădere însă afirmăm cu pro- 
babilitate că o astfel de înmulțire ar fi putut să se petreacă în toată plinătatea 
nestricăciunii şi a curăţiei. În locul plăcerii trupeşti şi dobitoceşti, ar fi trebuit să fie 
o plăcere sfântă şi duhovnicească. În ce chip s-ar fi petrecut aceasta nu ştiu, din 
cauză că nu ni s-a descoperit şi nici nu simţim crezând că pentru Dumnezeu a fost 
uşor atât să îngăduie cunoscutul fel de înmulţire cât şi să fi instituit şi un alt fel. 


Aici, când am pomenit de felul ştiut, am folosit cuvântul a îngăduit. Da! Acest fel 
este anume îngăduit de Dumnezeu pentru că e trista urmare a căderii noastre şi un 
semn al îndepărtării lui Dumnezeu de la noi. Noi ne naştem deja omorâţi de păcat: 
„în fărădelegi m-am zămislit şi în păcate m-a născut maica mea" (Ps. 50, 6). 
Zămislirea în fărădelegi şi naşterea în păcat nu pot fi instituite de Dumnezeu. 


Tot Dumnezeu a adus la Adam toate fiarele câmpului şi toate păsările cerului. 
Omul, prin lucrarea Sfântului Duh, a pus nume tuturor (Fac. 2,19). 


Sfântul Macarie zice: „Până când Cuvântul lui Dumnezeu a fost cu el, (cu Adam) 
şi (el) a păzit legea, le-a avut pe toate. Însuşi Cuvântul i-a fost lui moştenire, i-a 
fost haină şi slavă, care-l acoperea şi-l îndruma. I-a fost dată şi puterea să le 
numească pe toate; pe acesta l-a numit cer, pe altul soare, aceasta-i luna, aceasta-i 
pământul, cealaltă-i pasăre, celălalt este animal şi altul este pom. Precum singur 
este învăţat, aşa a numit şi toate fiinţele. Duhul îl lumina şi îi poruncea: numeşte 
aşa sau pune-i acest nume “. 


*“ Convorbiri 12, cap. 6 şi 8. 


Este cu neputinţă, aflându-ne în starea noastră de cădere, să primim o explicație 
clară privind starea de desăvârşire, după trup şi după suflet, în care au fost 
strămoşii noştri. Este cu neputinţă să dăm o oarecare notă privind sfinţenia 
trupească şi sufletească a strămoşilor noştri, comparându-le cu sufletul şi trupul 
nostru, care sunt afectate şi zdrobite de moartea păcatului. 


— Ei şi-au început existența în stare de sfinţenie şi curăţie, noi însă am 
început-o spurcaţi şi împătimiți. 

— Ei au fost nemuritori cu trup şi suflet, noi însă ne naştem cu sufletul şi trupul 
afectate de sămânța morţii care, mai devreme sau mai târziu, va trebui s-o 
suportăm. 

= Ei se aflau într-o permanentă pace cu ei înşişi, cu tot ce-i înconjura, într-o 
permanentă desfătare duhovnicească, în contemplarea fineţii acestei lumi, 
în gândul la Dumnezeu, în vederea Lui. Noi ne agităm şi ne măcinăm în 
patimile păcatului care sfăşie şi chinuie sufletul şi trupul; în permanenţă 
luptăm cu noi înşine şi cu tot ce ne înconjoară, suferim şi ne tânguim, găsim 
satisfacţie în plăcerea cea dobitocească; tot ce ne înconjoară se află într-o 
tulburare îngrozitoare, într-o necontenită şi deşartă osteneală, în „facerea 
de lut şi cărămidă" (leş. 1, 14) şi în robia lui Faraon. 


Intr-un cuvânt, noi suntem căzuţi şi morţi din momentul naşterii noastre, iar ei au 
fost sfinți şi fericiți din momentul creării lor. Toate condiţiile existenţei noastre şi a 
existenţei celei dintâi, a strămoşilor noştri, sunt total diferite. 


Puterile sufletului 


Trupul celui dintâi om a fost în perfectă armonie cu duhul - adică cu puterea 
cuvântării - proprietatea cea mai înaltă a sufletului omenesc. Lupta dintre aşa zisele 
părți componente ale omului este descoperirea morţii care se află înăuntru - lupta 
care pe atunci nu exista se duce acum în mod neîntrerupt, ziua şi noaptea, nelă- 
sându-i omului nici o clipă de răgaz. 


Duhul era întotdeauna sus, în preajma lui Dumnezeu, şi atrăgea după sine sufletul 
care la rândul său atrăgea trupul. Pentru trup totul era simplu şi firesc deoarece el 
era incapabil plăcerilor păcatului; dimpotrivă el era supus numai desfătărilor 
duho-wniceşti datorită înaltei puteri de voinţă de a petrece cu Dumnezeu, de a se 
hrăni cu EL, într-un cuvânt, de a vieţui cu EL. Spre marea lor pierzare, cei ce 
susțin că dorințele sau poftele sunt însuşirile principale ale sufletului iar 
Satisfacerea lor este o necesitate firească, se înşală amarnic. Nu! Trupul 
omenesc s-a coborât la stadiul de dobitoc din cauza căderii în păcat. Dorinţele 


sufleteşti sau trupeşti pentru firea căzută şi nefireşti pentru acea Stare a firii de 
la început %, 


Atunci de ce ar trebui să învie trupurile omeneşti la fericirea cea veşnică, unde sunt 
numai desfătări duhovniceşti? Pentru că trupul omului a fost creat de a se bucura 
„de Dumnezeul cel viu" (Ps. 83, 2). Atât de înălțătoare erau curăţia şi nepătimirea 
celor dintâi încât nu aveau nevoie de haine: „şi erau amândoi goi - zice Scriptura - 
şi Adam şi femeia lui, şi nu se ruşinau" (Fac. 2, 25). Ei au ieşit din mâinile 
Creatorului deja maturizaţi dar totodată tineri, frumoşi, puternici, nesupuşi nici 
unor lipsuri şi schimbări privind vârsta şi sănătatea. 


Trupul lui Adam nu ardea în foc, nu se îneca în apă, nu era ars de soare, nu era 
supus influenţei stihiilor care, la rândul lor, se aflau într-o perfectă linişte şi armo- 
nie. „La început - zice UNII - fost pus de Dumnezeu 
împărat al veacului acestuia şi stăpân al tuturor oamenilor ca nici focul să nu 
poată avea putere asupra lui, nici apa să-l înece, nici focul să nu-l atace şi nici o 
altfel de răutate AR i rupul lui Adam, uşor, fin, nepătimitor, nemuritor, veşnic 
tânăr, nu era o închisoare şi o temniţă pentru Suflet. EI îi servea ca o haină 
minunată. În sfârşit, acest trup de o fineţe deosebită - era capabil, conform 
desăvârşirii sale, să vieţu-iască în Rai, unde în prezent viețuiesc drepții doar cu 
sufletul. Ei se vor învrednici să intre într-acolo şi cu trupurile după învierea cea 
de obşte, atunci când trupurile se vor transforma în trupuri duhovniceşti. După 
cădere, în momentul izgonirii din Rai, i-a fost dată omului „îmbrăcăminte de 
piele"' (Fac. 3, 21). 


Atunci, zice Sfântul Ioan Damaschin, „el a îmbrăcat moartea sau trupul 

muritor, ceea ce simbolizează îmbrăcămintea din piele” “". 


Descriind sufletul omului, noi propunem acea definiţie care ne este oferită de das- 
călul Bisericii Ortodoxe mai sus: „Sufletul - zice el - este o fiinţă vie şi compusă, 
care nu poate fi divizat de ochii trupeşti, nemuritor, înzestrat cu înţelepciune şi 
rațiune, care acționează prin intermediul trupului ca organism, vitalizându-l şi 
oferindu-i simţire şi puterea naşterii. Sufletul este o fiinţă liberă, înzestrată cu 


* Sfântul Isaac Sirul şi alți Sfinţi Părinţi numesc starea omului înainte de cădere suprafirească. 
Acest cuvânt exprimă cu exactitate esenţa lucrurilor. Cuvântul 4. După traducerile Sfântului 
Paisie de la Neamţ. 

% Cuvântul 4, cap. 3. 

*7 „O descriere exactă a credinţei ortodoxe “, voi. III, cap. 1. 


. . e. . 8 . y . . . . . 
capacitatea de a voi şi a acţiona *, schimbată prin aplicarea voinţei, ca fiind o 
Fiinţă creată”. 


Pentru a oferi o plinătate a acestei remarcări sau descrieri ar trebui de menţionat, 
urmărind învăţăturile unui alt părinte, că sufletul este bun în sine conform naturii 
sale * - deşi după cădere, în suflet, binele cu răul s-au amestecat, respectiv s-a 
produs o deteriorare. Acelaşi lucru îl putem afirma că s-a întâmplat şi cu mintea şi 
cu voinţa. Deteriorare însă nu înseamnă adevărata lor distrugere. 


Este clar că această caracteristică, oferită de Sfântul loan Damaschin, a fost relativă 
stării noastre şi în măsura capacităţii de cunoaştere. El ne mai oferă următoarele 
explicaţii: „Fără de trup - zice el - poate fi ceea ce este unic în materia sa dar 
altfel, în comparaţie cu substanţa care este de calitate interioară. Conform 
materiei sale, fără de trup este numai Dumnezeu; iar îngerii, demonii şi sufletele 
sunt fără de trup doar după har, în comparaţie cu substanţa materiei, care are o 
calitate inferioară” “, 


În continuare, Sfântul loan numeşte trup ceea ce are trei dimensiuni: lungime, 
lăţime şi adâncime *!. Dintr-o astfel de clasificare, care este recunoscută şi sus- 
ținută de ştiinţă, reiese ca o constatare necesară şi perfectă că orice ființă limitată 
este un trup, fie că se include într-un spaţiu mai mare sau mai mic. Însă, în afara 
oricăror schimbări şi în afara oricărui spaţiu, este Dumnezeu. El este imaterial, 
Fiinţa Lui fiind total diferită de fiinţele create, cât de perfecte ar fi acestea, însă, 
punând într-o categorie fiinţele duhovniceşti ale lui Dumnezeu, cu celelalte duhuri, 
este o mare îndrăzneală, ajunsă până la hulă. Atât Sfânta Scriptură, cât şi Sfinţii 
Părinți ai Bisericii Ortodoxe Apusene, deşi îi numesc pe îngeri, pe demoni şi 
sufletul omenesc, duhuri, o fac în sensul pe care ni-l propune Sfântul Ioan 
Damaschin. 


Duhuri îi numeşte şi 95 în toate scrierile sale. În aceste lu- 


crări, întâlnim cugetări de-ale lui, privind crearea duhurilor, chiar mai bine definite 
decât la Sfântul loan Damaschin. Acest plăcut al lui Dumnezeu a împrumutat 
aceste cugetări din minunata şi desăvârşita sa trăire. 


*5 Idem, vol. 2, cap. 12. 

* Cuv. Isihie, Dobrotoliubie (Filocalia), partea a Il-a, cap. 43. 

% O descriere exactă a credinţei ortodoxe:, Sfântul loan Damaschin. 
“ Idem. 


Aş vrea să vorbesc un cuvânt înalt şi adânc, aşa, după puterea minţii mele - zice 
el. neurmatul şi netrupescul Dumnezeu, pentru nemăsuratul Său har, în trup se 
îmbracă şi, umilit fiind, ni se arată măreț şi mai presus de fire ca să poată să 
numere cu nenumăratele Lui făpturi, cu suflete, cu sfinţi şi îngeri, pentru ca şi 
ei, fiind părtaşi ai vieţii Lui dumnezeieşti, să fie nemuritori fiecare din acea 
fiinţă, în sine, rămânând un trup, un înger sau un demon. Deşi se numeşte fiinţă 
firavă, însă după a sa creare, cu chip şi forme, fiinţă în trup este. Aici şi sufletul 
şi trupul una S-au făcut. Sufletul se înconjoară şi se îmbracă în cele ale trupului 
acestuia, îmbracă ochiul şi cu el vede, urechea şi cu ea aude, mâini şi celelalte 
părți ale lui. Ele sunt primite de suflet şi se contopeşte cu ele. De acestea de toate 
şi de celelalte are nevoie această fiinţă în trup” *. 


La întrebarea dacă sufletul are o anumită formă, Sfântul Macarie zice: „Are formă 

şi chip asemenea unui înger. Aceştia au formă şi chip tot aşa cum omul are pe 
. s . . » . A 4, 

dinafară o formă anume. La fel şi omul lăuntric este asemenea unui înger” *. 


Sfântul loan Cassian Romanul, discutând cu marii plăcuţi ai lui Dumnezeu din 
Egipt şi cu ucenicii Sfântului Antonie cel mare, Macarie şi Pahomie, ne-a transmis 
din învăţăturile lor următoarele: pe unele fiinţe le numim duhovniceşti, precum 
sunt îngerii, arhanghelii şi alte puteri; aşa este şi sufletul nostru. Însă nicidecum 
toate acestea nu simt fără de trup deoarece ele au un trup cu calităţi deosebite în 
care petrec. Acesta este mult mai fin şi mai străveziu în comparaţie cu noi”. 


Sfântul apostol Pavel zice: „Sunt trupuri cereşti şi trupuri pământeşti“ (1 Cor. 
15, 40). Și iarăşi: „Seamănă-se trup sufletesc; scula-se-va trup duhovnicesc” (1 
Cor. 15, 44). 


De aici rezultă o concluzie clară: nu este nimeni fără de trup afară de singurul 
Dumnezeu, El putând să pătrundă în toate fiinţele raţionale şi duhovniceşti 
pentru că El este Unul peste toți şi în toţi şi El vede şi prevede cugetele şi 
mişcările cele dinăuntru ale oamenilor dimpreună cu toate tainele duhului (a 
minții şi a cugetului). Despre el zice Apostolul: „Pentru că viu este cuvântul lui 
Dumnezeu şi lucrător şi mai ascuţit decât toată sabia ascuţită de amândouă 
părțile şi străbate până la despărțitura sufletului şi a duhului şi a mădularilor şi 
a măduvei, şi este judecător cugetelor şi gândurilor inimei. Şi nu este nici o 


*“ Cuvântul 6, cap. 6. 
* Convorbiri 7, cap. 7. 


făptură nearătată înaintea lui, ci toate sunt goale şi descoperite înaintea ochilor 

lui către carele ne este nouă cuvântul” “-. 


Din toate acestea, din spusele Sfinţilor Părinţi şi altor părinţi pe care nu-i mai 
menţionăm spre a nu vă împovăra, despre suflet reies următoarele “: 

Y este duh - asemenea îngerilor - are rațiune, simțământ duhovnicesc, voinţă 
liberă, ca şi creatură este limitat conform existenţei şi a calităţilor sale. Din 
cauza acestei limitări are şi o doză a sa de fineţe. Având-o pe aceasta, el stă 
în trupul nostru cel lipsit de rafinament de unde ar putea să fie închis în 
temnițele iadului, supus chinurilor, focului nestins, viermelui neadormit, 
veşnicului întuneric şi scrâşnirii dinţilor. Ar putea şi să-şi schimbe locul, 
dacă i-ar fi îngăduit, şi să fie aşezat în Rai, să guste din bunătăţile şi din 
liniştea Raiului. Sufletul e capabil de a primi înalta bucurie şi mulțumire. 


Mulţumirea lăuntrică care apare în inimă şi mai apoi se răspândeşte prin întreaga 
ființă a omului intrând într-un contact desăvârşit cu tot trupul, care se află în relaţie 
cu Dumnezeu, vine atunci când acesta îi aduce un suflet conform destinaţiei pe 
care i-a hotărât-o, care să-l slujească drept locaş al Său. 


V. În sfârşit, el are o anumită formă care este asemănătoare cu cea a trupului 
uman, adică are cap, umeri, mâini, picioare, ochi, urechi, într-un cuvânt 
toate membrele la fel ca ale trupului. Sufletul este îmbrăcat în trup ca într-o 
haină, membrele lui fiind îmbrăcate în cele ale trupului “. 


La ieşirea din trup, sufletele drepţilor se îmbracă în veşminte luminoase, despre 
acest lucru vorbind Sfântul loan Teologul în Apocalipsă (6,11; 7,9). 


III re mărturiseşte: „Sufletele drepţilor - zice el - după 


plecarea din lumea aceasta, avându-L alături pe Domnul, merg cu bucurie către 
vieţuitorii cereşti. Ei sunt întâmpinați şi duşi în lăcaşurile deja pregătite unde 
sunt împodobiţi cu veşminte scumpe şi frumoase *". 


* Collatio 7, cap. 13. 

* vezi ,„ Cuvânt despre moarte”, vol. III. 

* Ar fi cazul să menţionez aici că oamenii care sunt lipsiţi de mâini şi de picioare simt prezenţa 
acestor membre în corp, precum şi capacitatea de a acționa cu ele. O astfel de simţire ne explică 
clar despre existenţa sufletului în conformitate cu descrierile Sfinţilor Părinți. 

“ Convorbiri 16, cap. 8. 


Acest fapt este confirmat în multe locuri din Sfânta Scriptură şi în scrierile Sfinţilor 
Părinţi %. 


Dar mai există şi o altă opinie contrară cum că sufletul este duh, la fel de fin şi 
străveziu asemănător Duhului lui Dumnezeu. Însă, pentru această susţinere este 
necesară o argumentaţie. în cadrul acestei idei, se afirmă că sufletul nu poate fi 
ținut sau constrâns de un loc anume, nu poate fi constrâns nici de materie, de trupul 
nostru, de iad, de Rai, nu poate simţi muncile iadului şi că trebuie să fie mai presus 
de bunătăţile Raiului. 


Noi însă nu împărtăşim această opinie care în mod vizibil este o aberaţie păgu- 
bitoare pentru mântuirea noastră şi vom urma cu supunere şi convingere învăţă- 
turilor expuse mai sus de Biserica Ortodoxă. 


Ne alăturăm Sfinţilor Părinţi şi recunoaştem că sufletul este Duh, în raport cu 
materia lumii văzute, care are calitate inferioară iar în raport cu Dumnezeu şi cu 
adevărul exact, un duh care „carne şi oase nu are" (Lc. 24, 39) dar îşi are substanța 
sa fină, transparentă şi nevăzută asemenea văzduhului ”. 


“ îngerii, care au o ființă asemănătoare cu cea a sufletului omenesc, se arătau Sfinţilor lui Dum- 
nezeu îmbrăcaţi în haine albe sau luminoase (Mt. 28, 3; Lc. 24, 4; In. 20, 12; Fapt 1, 10). 
Sfântul Andrei, cel nebun după Hristos, fiind răpit în Rai, s-a văzut îmbrăcat într-o haină de 
fulger (foc). 

“ în „„ Convorbiri” ale Sfântul Macarie cel mare, anul 1820, ed. Moscova, cap. 4, Convorbiri 6, 
este anexată o notă în care se menţionează că unii din dascălii bisericii, cum sunt Origen, 
Tertulian, Sfântul Cassian Romanul, Sfântul Macarie Egipteanul, ziceau că îngerii şi sufletele 
sunt fiinţe cu un trup foarte spiritualizat şi că Sfântul loan Damaschin, în cartea ,,O descriere 
exactă a credinţei ortodoxe”, vol. 2, cap. 3, dând o notă la această părere a lor, zice că ei îi 
numeau cu trup numai faţă de Dumnezeu. Alţi dascăli ai Bisericii, cum sunt Sfântul Ignatie, 
Sfântul Vasile cel mare, Sfântul Grigorie de Nazianz, Sfântul loan Hrisostom, considerau că sunt 
ființe compuse şi fără de trup. Noi însă am socotit de cuviință să completăm această notă prin 
următoarele: Sfântul loan Damaschin, în lucrările sale menţionate mai sus, nu a oferit nici o 
trimitere la lucrările Sfântului Macarie cel mare şi nici la cele ale Sfântului Cassian Romanul ci 
a făcut o trimitere la Sfântul Grigorie Teologul, Dionisie Areopagitul, Atanasie cel mare, Vasile 
cel mare, Grigore de Nyssa. De fapt nu a fost o trimitere, ci o expunere directă a tradiţiei 
Bisericii Ortodoxe. Sfântul loan Damaschin ne vorbeşte despre îngeri în lucrările sale spunând: 
„Fără de trup şi imaterial este îngerul în comparaţie cu noi însă, în comparaţie cu Dumnezeu 
Care este Unic şi incomparabil, totul devine rudimentar şi material. Numai Unicul Dumnezeu, în 
sens direct, este imaterial şi fără de trup. De aici se vede clar că nu se interpretează părerea 
cuvioşilor Macarie cel mare şi Cassian Romanul, ci scopul autorului este evident (n. trad. - 
adică a Sfântului loan Damaschin). EI constă în faptul de a-l proteja pe cititor de gândul de a 
pune în aceeaşi categorie fiinţa Creatorului şi creaturile Lui. în cazul în care voiţi să vedeţi o 
tâlcuire, trebuie să ştiţi atunci că Sfântul Grigorie de Nazianz, Sfântul Vasile cel mare şi alții 


Chipul şi asemănarea lui Dumnezeu 


Sfinții Părinţi ne învaţă că sufletul are trei puteri: 
1) puterea cuvântătoare, 
2) puterea dorinţei sau a voinţei şi 


susțineau că îngerii şi sufletele sunt fiinţe netrupeşti şi imateriale, conform ideilor 
contemporane. Ideile celor de demult despre duh şi materie, începătorii, despre simplu şi 
compus - idei pe care le susținea omenirea până la venirea vremurilor noi, s-au schimbat în 
mileniile trecute o dată cu apariția noii ştiinţe - chimia. Bazându-se pe nişte idei superficiale, 
omenirea recunoştea patru elemente (Sstihii) ale materiei: pământul, apa, focul şi aerul. Dintre 
aceste elemente, aerul şi focul erau considerate imateriale - aerul fiind numit adesea duh - 
deoarece materie era numit ceva care are substanţă. Dar ştiinţa chimiei a contrazis aceste idei. 
Apa şi aerul fiind descompuse în părți componente au coborât de la măsura unui element 
fundamental la cea a substanței (materiei) compuse. Ideea că pământul este un element 
neidentificat şi absurd este respinsă. Noţiunea despre materie s-a extins şi a devenit mai 
profundă şi mai înţeleasă. Toate gazele, aburii, lumina sunt cunoscute drept materii. Chimia 
combinată cu matematica au dovedit, în mod incontestabil, că fiinţe fără de trup nu există între 
creaturi. Toate creaturile sunt - mai mult sau mai puţin - materiale, mai mult sau mai puţin 
compuse. Nici o fiinţă nu are particularități nelimitate; toate particularităţile lor sunt finite, 
adică limitate. Bazându-ne pe această axiomă noi susţinem că duhurile create sunt limitate prin 
faptul că au un loc. De aceea au formă, au grad de fragilitate însă nu sunt infinite. Duh poate fi 
doar Unul Dumnezeu. Fiinţa lui este infinită ca unul ce este mai presus de orice spațiu. Acea 
fineţe infinită a lui Dumnezeu depăşeşte fineţea tuturor fiinţelor create şi de aceea se 
diferențiază atât de mult de acestea prin ființa Sa. Diferenţa care există între valoarea unui 
număr infinit şi cel mai mare număr este această cauză, începutul, în adevăratul sens sau 
motivul existenţei tuturor fiinţelor văzute şi nevăzute este unul Dumnezeu. 

Probabil Sfântul Grigorie Teologul, Vasile cel mare şi alții, şi-au expus opinia privind duhurile 
şi materia conform ideilor contemporaneităţii de atunci. Harul Duhului Sfânt le-a oferit o 
înțelegere mai profundă a lui Dumnezeu. Fiind pătruns de acest har, Sfântul loan Damaschin a 
preferat un adevăr de netăgăduit şi anume: „în comparaţie cu Dumnezeu cel unic şi 
incomparabil, totul devine material şi capătă un aspect simplu şi rudimentar”. El a constatat 
acestea cu zece veacuri mai înainte ca omenirea să ajungă la această concluzie pe calea ştiinţei. 
Autorul acestei note încearcă să găsească o deosebire radicală în scrierile Sfinţilor Părinţi. Noi 
însă găsim în ele aceeaşi idee. La unii ea se prezintă sub un aspect mai clar iar la alții mai puţin 
clar. Curios lucru! Câte soboare pomenesc, atât ecu-menice, cât şi locale, sau căți autori sfinţi 
ne vorbesc despre Sfântul Macarie cel mare, Cuviosul Cassian Romanul dar nici unul dintre ei 
nu le-a reproşat ceva privitor la ideea că duhurile au o fiinţă limitată. Dintr-o dată însă se aude 
o voce acuzatoare, în anul 1820, aducându-le reproşuri sfinților autori privind income- 
patibilitatea ideilor lor şi care prezintă cu o deosebită intensitate să arate identitatea dintre 
duhurile create şi Dumnezeu. Ce-ar însemna acest lucru? Nu îi putem oferi altă explicaţie decât 
pe cea a influenţei papiştilor care, prin ideile lor monstruoase, încearcă să asemene şi să pună 
într-o categorie creaturile, Creatorul-Duh şi ființele-duhuri, afectând cu filozofia lui Pluton pe 
Sfinţii Părinţi care au fost recunoscuţi de Biserica Universală ca fiind vase alese ale Duhului 
Sfânt, învăţătura despre suflet fiindu-le descoperită de Acesta. 


3) puterea vitejiei (ultima mai este numită şi puterea de înverșunare sau de 
mânie); în limbajul comun o numim caracter, energie, putere a duhului, 
bărbăţie, fermitate *. 


În puterea cea cuvântătoare este întipărit chipul Dumnezeului cel triipostatic. „Ce 
este chipul lui Dumnezeu dacă nu rațiunea?" - zice Sfântul loan Damaschin. („O 
prezentare exactă a credinţei ortodoxe", vol. III, cap. XVIII). Mintea umană naşte 
în sine gândul sau cuvântul lăuntric care este nedespărțit de acest gând şi nu poate 
exista fără el deoarece el naşte puterea cuvântului care, la rândul său, este o parte 
componentă, de sine stătătoare şi totodată nedespărțită a minţii. 


O a treia parte a aceleiaşi puteri o găsim în modul nostru, care este simţirea raţio- 
nală a inimii, rezultată şi dependentă de rațiune şi care contribuie împreună la for- 
marea gândului. 


In acest simțământ cuvântător, Creatorul a pus ştiinţa binelui şi a răului numită 
conştiinţă. 


Puterea cuvântătoare are capacitatea de conducere a omului care, în acea stare de 
curăţie, acţiona în conformitate cu puterea de voinţă şi cu puterea bărbăţiei sau a 
fermităţii. 


Voința aspira către Dumnezeu, puterea de fermitate îl ţinea pe om să aspire mereu 
într-o direcţie dreaptă, iar puterea cuvântătoare se găsea într-o neîncetată unire cu 
Dumnezeu. 

Gândul plutea - cum s-a exprimat cândva un renumit ascet ”! - în Cuvântul lui 
Dumnezeu, în Sfântul Adevăr şi în Duhul lui Dumnezeu, ca fiind Duhul 
Cuvântului lui şi Duh al Adevărului. Deci el plutea deasupra duhului omenesc. 


Rațiunea omului a fost rațiunea lui Dumnezeu precum a zis şi Sfântul apostol 
Pavel: „Noi avem mintea lui Hristos" (1 Cor. 2, 16). Întreg omul s-a aflat într-o 
minunată armonie cu sine însăşi, căci puterile lui nu erau dezbinate în momentul 
acțiunii. S-au dezbinat, însă, în momentul căderii, ele au început să lupte şi să se 
certe între ele. Duhul nostru s-a făcut defăimătorul raţiunii care la rândul ei s-a 


* Dobrotoliubie (Filocalia), voi. 2, Cuviosul Isaia, cap. 1; Cuviosul Filotei Sinaitul, cap. 16. 
Această învățătură se întâlneşte la mulți Sfinți Părinţi. În unele traduceri ruseşti, puterea tăriei 
(a bărbăţiei) este numită irascibilitate (adică ea fiind iritantă - n. trad) dar ea, la fel ca şi 
împietrirea şi lipsa de voinţă, este (aşa cum se prezintă acum) Japtul stării bolnave a acestei 
puteri Sau a acestui caracter. 

* Sfântul Serafim de Sarov. 


întunecat, a început să lupte cu gândurile şi să le aducă la contradicţie şi risipire 
pentru că ea iarăşi este atrasă de gânduri înşelătoare. 


Rugându-ne şi nădăjduind să ne izbăvim de patimi, noi cerem de fapt să ne izbă- 

vim de conştiinţa cea înşelătoare. , 


Raiul 


Făcând o descriere, privind crearea lumii văzute, autorul Facerii, luminat fiind de 
darul lui Dumnezeu, zice: „Şi a sădit Dumnezeu, Rai în Eden către răsărit; şi au 
pus acolo pe omul pe care l-a făcut" (Fac. 2, 8). Conform acestor cuvinte ale 
autorului Facerii, însuşi Dumnezeu a zis că împărăţia sau ţara veşniciei este pre- 
gătită oamenilor de la întemeierea lumii (Mt. 25,34). 


Raiul se află la Răsărit. Astfel este situat el în raport cu pământul. Însă această afir- 
maţie este probabil destul de imprecisă şi insuficientă pentru acei ce îşi doresc să 
măsoare şi să explice, în raport cu propriile lor cerinţe, cu cercul de acţiuni al 
simţurilor şi în raport cu lumea văzută locul exact al Raiului. 


În această lume măreaţă nu suntem numai noi, ci şi pământul populat de noi, care 
are o importanță mai mică. Suprafeţele, accesibile propriilor noastre simţiri - şi 
care ne par imense - nu stabilesc pentru noi dimensiunile lumii întregi dar ne arată 
imposibilitatea măsurării ei. În afara acestor suprafeţe cunoscute de noi există 
altele - bineînţeles — mai mari decât primele * iar după acelea altele şi mai noi şi 
mai mari. Cercetarea şi măsurarea lor este imposibilă pentru noi, fiind de nepătruns 
şi însoțită de ideea nesfârşitului. 


Faptul aflării Raiului în partea de răsărit, confirmat de Sfânta Scriptură, este destul 
de suficient pentru gradul nostru de limitare. Să încetăm a ne sprijini pe raţiunea 
noastră slavă - pe acest sceptru fragil ” şi să purcedem cu credinţă la învăţătura 
dumnezeieştii descoperiri deoarece credinţa asimilează cunoştinţele omului care 
simt mai presus de puterea priceperii. Raiul se află la răsărit chiar după cum este 


“ Rugăciunea arhiereului în timpul Heruvicului. 

* Probabil că în cazul observaţiilor atmosferice, omul - observator serveşte drept centru de 
observare iar centrul de observare a întregii lumi are forma unui cerc. Cu cât spațiile sunt 
apropiate mai mult de centru, cu atât mai mult se restrâng şi se micşorează. Cu cât însă se 
îndepărtează mai mult de el, cu atât se extind şi se măresc. 


Dogmatica, vol. 4, cap. 12. 


indicat, căci tot în partea răsăritului trebuia să se întrupeze Domnul. De aceea 
această seminţie avea prioritate în faţa celorlalte. 


În această direcţie s-a îndreptat poporul lui Israel când mergea prin pustie spre Țara 
Făgăduinţei; în templul lui Solomon porțile împărăteşti se aflau în partea 
răsăritului, pe când Domnul era răstignit privea dinspre apus spre răsărit, iar noi 
când ne îndreptăm privirile către EI le îndreptăm tot spre răsărit ””. 


Bisericile Ortodoxe din Legea nouă se construiesc cu altarele spre răsărit, iar în 
timpul rugăciunii particulare ne rugăm tot cu faţa pre răsărit; pe cei adormiţi îi 
îndreptăm cu faţa spre răsărit întru nădejdea învierii şi a întoarcerii în Rai. 


Cuviosul Simeon Aghioritul şi alți bineplăcuţi ai lui Dumnezeu, învrednicindu-se 
de-a fi răpiți în Rai, l-au aflat în partea răsăritului *. 


Autorul Facerii prezintă Raiul ca o grădină vastă, cu tot soiul de pomi „frumos la 
vedere şi bun la mâncare; şi pomul vieţii în mijlocul Raiului şi pomul ştiinţei 
binelui şi al răului" (Fac. 2, 9). 


Din Eden ieşea un râu care uda Raiul iar de acolo se împărțea în patru braţe. O 
astfel de descriere a Raiului, a denumirilor acelor influenţi ai râului din Rai, a 
țărilor prin care ele curg, le-au dat motive unora să considere că Raiul se găseşte pe 
pământ. Afluenții râului din Rai au un singur început, şi mai întâi de toate, 
reprezintă un singur râu care mai apoi se împarte în patru braţe. Aceasta nu se 
întâmplă cu râurile din lume, care poartă acelaşi nume cu râurile din Rai, deoarece 
îşi au izvoarele departe unul de altul. Nu, Raiul nu se găseşte pe pământ, dar are 
tangenţe comune şi o mare asemănare cu el. După însăşi amplasarea sa, Raiul nu 
este creat ci aşezat, luat din pământ (Fac. 2, 8 - 9), după cum tot din pământ au fost 
luaţi supraviețuitorii din el. 


Motivul susținerii că Raiul se află pe pământ a fost fără îndoială preluat din 
noţiunea de materie atunci când materia avea un caracter rudimentar şi când încă 
nu se putea pricepe că ea poate ajunge la o măsură a fineții mai presus de 
înţelegerea omenească. Apoi acestei materii fragile i se atribuia contopirea cu 
duhurile - de aceea era numită şi duh; şi se încerca ca la tot ce este nevăzut, 
nesupus sau prea puţin supus simţirilor noastre, să se impună acea fragilitate, ori 


“5 Idem. 
* Mineiul, 24 mai. 


aceasta era egal cu păcatul. Nu pe pământ se găseşte Raiul *. EI este în cer. 
Apostolul Pavel, răpit fiind de pe pământ şi ajuns până în al treilea cer, a mărturisit 
că a fost răpit „în Rai şi a auzit cuvinte nespuse" (2 Cor. 12,2 - 4). 


„Adevărat grăiesc ție - a zis Mântuitorul răstignit tâlharului care L-a mărturisit ca 
fiind Dumnezeu - azi împreună cu Mine vei fi în Rai (Le. 23, 43). E clar că tâlharul 
a fost aşezat cu sufletul în Rai deoarece trupul lui, după ce i s-au zdrobit fluierele 
picioarelor, a fost coborât de pe cruce şi înmormântat. Aşezarea tâlharului în Rai 
cu sufletul explică faptul că atât calitățile sufletului (care e dintr-o materie fragilă) 
cât şi a naturii Raiului sunt compuse din acea materie fină a căror proprietăţi 
coincid cu locuitorii lui, adică cu duhurile create. Prin toate acestea definim şi 
starea trupului lui Adam, până la cădere. Aflându-se în acel trup sfânt era capabil 
să vieţuiască împreună cu acele duhuri create, adică cu îngerii, cu care vor vieţui în 
cer, în trupurile lor, oamenii sfinți după înviere. 


„Cerul - zice Sfântul loan Damaschin - este cuprinsul fiinţelor văzute şi nevă- 


zute. în ele viețuiesc înţeleptele puteri ale îngerilor şi toate ce pot fi simţite. 
Numai unicul Dumnezeu este fără de margini” 8. 


Sfântul Andrei a fost răpit, asemenea Sfântului apostol Pavel, în al treilea cer Es 
Asemenea cu acestea de mai sus, ne mărturisesc şi alți sfinți, dumnezeieştile lor 
descoperiri din vedeniile de care s-au învrednicit %. 

Conform învățăturilor Sfintei Scripturi şi a Sfinţilor Părinţi, noi mărturisim că 
Raiul este locul cel mai curat pentru desfătare, în care a fost aşezat Adam şi în care 
sunt aşezate acum sufletele multor drepţi şi în care vor fi aşezaţi multplăcuţii lui 
Dumnezeu, cu trupurile, după înviere - trupuri corespunzătoare după natura vieţui- 
torilor săi. 


Raiul este material, dar materia lui este fină ca cea a sufletelor şi ca cea a trupului 
lui Adam până la îmbrăcarea lui „în îmbrăcăminte de piele". Aşa vor fi şi sufletele 
drepţilor care vor învia după chipul trupului Domnului nostru lisus Hristos. 


” Identificarea unui loc pentru raiul pământesc îi pune pe părtaşii acestei idei într-o situaţie 
dificilă încât ei sunt constrânşi de a recurge la o altă idee falsă şi anume la aceea că Raiul de pe 
pământ a dispărut o dată cu declanşarea potopului. Dictionnaire Theologique par Bergier - 
Paradis. 

“ Dogmatica, vol. II, cap. 6. 

* Mineiul, 2 octombrie. 

“ Scrierile Sfântul Grigorie Sinaitul după manuscrisele din mănăstirea Neamţ din Moldova. Vezi 
nota 12 la „, Cuvânt despre moarte”. 


„Raiul - zice HEI - este răcasul liniştei duhovniceşti”. 
Raiul, după părerea acestui dascăl al Bisericii, este simțitor. Adam l-a văzut, s-a 
hrănit cu roadele din pomii lui şi s-a desfătat duhovniceşte. 


În acest Rai, ţară a omului, a fost aşezat tâlharul care, aflându-se pe Cruce, a măr- 
turisit pe Domnul “. 


Sfântul Macarie cel mare zice: „Ierusalimul cel de sus, plin de pace, este Raiul” 


(Convorbiri XXV, cap. VII). 


Pământul este o asemănare a Raiului. Sfânta Scriptură a asemănat valea cea rodi- 
toare, udată de apele Iordanului a Sodomei, înainte de stricarea ei, cu Raiul Dom- 
nului (Fac. 13, 11). Dacă până la blestemarea lui pământul a fost cu totul altfel 
decât cum îl vedem acum, în stare de stricăciune şi sortit arderii, atunci cât de 
minunat trebuie să fie Raiul care este mult mai desăvârşit, cu toate frumuseţile şi 
cu harul său. 


Astfel a văzut Raiul, Sfântul Andrei. El ne-a mărturisit despre râul din Rai, despre 
roade, flori, păsări cu cântarea lor minunată, despre strugurii şi pomii din Rai - 
despre aceştia din urmă zice că nu pot fi comparaţi cu nici un pom pământesc 
pentru că au fost sădiți chiar de mâna lui Dumnezeu şi nu de cea omenească. Acest 
fapt trebuie să-l sesizăm şi asupra celorlalte lucruri, care sunt parte componentă a 
naturii din Rai. Acest plăcut al lui Dumnezeu zicea că se plimba prin Rai, contem- 
plând toate frumusețile lui şi din cauza nemăsuratului har care domina acolo, era 
nespus de încântat încât simţea o nemaipomenită dulceaţă. 


Este firească şi înţeleasă această stare: dacă şi frumuseţile acestui pământ îl pot 
încânta pe admirator, atunci când el cu ochiul minţii priveşte la nepătrunsa putere 
şi înţelepciune a Creatorului, desigur că mai mult trebuie să-l atragă frumuseţile 
Raiului pe om spre desăvârşita contemplare spre a-L privi pe Domnul în lucrarea 
Lui pentru ca această privelişte să-l umple de o nepieritoare dulceaţă duhov- 
nicească. 


Toate mărturiile Sfinţilor Părinţi despre Rai se potrivesc între ele. 


* Comentariu la capitolul 23, verset 43 din Evanghelia de la Luca. 


Cuviosul Grigore Sinaitul zice că Raiul este situat într-un cer mai jos în care sunt 

grădini, sunt încărcaţi cu flori şi fructe, că prin mijlocul Raiului curge un râu care 

udă raiul şi care se împarte în patru braţe *?. 


IX 


Cuviosul împărat loasaf, apostol şi călugăr din India, s-a învrednicit de vederea 
Raiului astfel: odată, după ce s-a rugat îndelung şi cu lacrimi, a adormit puţin. în 
vis el a văzut că l-au răpit nişte bărbaţi şi ducându-l pe deasupra unor ţări pe care 
niciodată nu le văzuse, l-au aşezat pe o câmpie întinsă, presărată cu flori, care era 
foarte frumoasă. Acolo erau multe ierburi şi plante care aveau roade nemai- 
pomenite, foarte arătoase şi plăcute la gust. Frunzele de pe pomi, mişcate de o 
gingaşă adiere a vântului, atunci când se clătinau, răspândeau o mireasmă îmbătă- 
toare. 


Acolo erau nişte lăcaşuri împodobite de aur şi pietre scumpe care străluceau într-o 
minunată lumină. Erau şi paturi luminate, împodobite cu aşternuturi splendide, mai 
presus de orice cuvânt. Acolo curgeau cele mai limpezi ape, bucurând orice privire. 


După aceasta cuviosul Ioasaf a fost dus în oraşul ceresc, adică în Ierusalimul cel de 
sus şi a văzut frumuseţea şi slava lui. Fermecat de mângâierea cerească, cuviosul 
nu voia să se mai întoarcă dar acei bărbaţi care l-au adus i-au zis că aflarea în 
aceste locuri minunate poate fi dobândită prin multă muncă şi osteneală. Apoi a 
fost luat de acolo şi dus în locurile straşnice ale veşnicilor munci după care el s-a 


trezit %. 
A&S 


Legat de acestea merită să fie reținute şi alte două povestiri despre monahii Pavel 
şi Eufrosin, povestiri care au fost păstrate în Sfânta Tradiție. 
Aceşti călugări au fost văzuţi în Rai. 


Primul a fost văzut de mulţi fraţi îmbunătăţiți din mănăstirea în care s-a nevoit, iar 
cel de-al doilea a fost văzut de egumenul său Vlasie, care a fost răpit şi dus în extaz 
- stare în care se găsesc cei care au vedenii, precum găsim în Faptele Apostolilor 
(12, 7 - 11). 


In ambele cazuri, Raiul este descris ca o ţară minunată, umplută de o negrăită fru- 
museţe şi mireasmă. 


“ Manuscrisul mănăstirii Neamţ, cap. 10. 
“ Vita Sanctorum Varlaam Eremite et losaphat Imdiae Redis, caput 30. Patrologia, vol. 73. 


Cuviosul Pavel le-a oferit câte o mângâiere fraţilor săi, conform dorinţei fiecăruia, 

constând din flori şi alte bunătăţi din Rai. lar după ce şi-au revenit, după vedenie, 

fiecare avea în mâinile sale ceea ce luase din Rai “. 


Cuviosul Eufrosin i-a dat egumenului Vlasie trei mere bine mirositoare. Acesta, 
după ce a împărțit merele la fraţi, cei ce au gustat din ele s-au umplut de o nespusă 
veselie duhovnicească, iar cei bolnavi s-au vindecat de boli şi neputinţe *. 


În ambele cazuri, materia fragilă din Rai, după voinţa dumnezeiască, s-a material- 
lizat şi a devenit perceptibilă simţurilor trupeşti. 


SR ok e 


Când Sfânta muceniță Doroteia a fost adusă de la pretoriu la locul execuţiei, pentru 
ca din porunca prigonitorului ighemon să fie decapitată pentru că-L mărturisea pe 
Domnul nostru lisus Hristos, un oarecare învăţat Teofil, care era consilierul ighe- 
monului, i-a zis în bătaie de joc: „Ascultă, mireasă a lui Hristos! Să-mi trimiţi mere 
şi trandafiri de la mirele tău din Rai”. 


Atunci Sfânta Doroteia a zis: „Cu adevărat voi face aceasta". 


Ajungând la locul execuţiei i-a rugat pe călăi să-i permită să se roage Domnului 
său. Însă când a sfârşit rugăciunea a stat în faţa ei îngerul Domnului, în chipul unui 
tânăr de o frumuseţe neobişnuită, care i-a adus într-o basma curată trei mere 
minunate şi trei trandafiri roşii. 


Atunci sfânta i-a zis îngerului: „Te rog, du acestea lui Teofil şi spune-i: «Iată, ţi-am 
adus ce-ai cerut», şi zicând acestea, ea şi-a plecat capul sub tăişul săbiei. 

Între timp, Teofil, luând în batjocură făgăduinţa sfintei, le vorbea despre aceasta 
prietenilor săi. „Când a fost dusă la moarte Doroteia, zice el, care se numea pe sine 
mireasa lui Hristos, şi se lăuda că va merge în raiul Lui, eu am rugat-o pe ea să-mi 
trimită de acolo mere şi trandafiri, iar ea a făgăduit că o va face”. Zicând toate 
acestea prietenilor săi, Teofil râdea batjocoritor. 


Deodată a stat în faţa lui îngerul având trei mere şi trei trandafiri şi i-a zis: „„Aces- 
tea i le trimite Sfânta fecioară Doroteia din raiul desfătării, aşa precum a făgăduit". 


“ Proloage, decembrie, ziua a 7-a. 
“ Proloage, septembrie, ziua a 1-a şi Pateric, lit. E. 


Teofil, văzând merele şi trandafirii, le-a luat şi a zis cu glas tare: „Adevăratul 
Dumnezeu este Hristos şi nu este în EI nici o minciună". 


Atunci prietenii i-au zis: „Teofil, tu ţi-ai pierdut minţile sau râzi de noi?". 


lar Teofil le-a răspuns: „Eu nu mi-am pierdut minţile şi nici nu râd, dar raţiunea 
trează cere ca eu să cred că lisus Hristos este Dumnezeu adevărat". 


Ei l-au întrebat: „De ce te-ai schimbat atât de repede?" 
Teofil le-a răspuns: „Spuneţi-mi în ce lună suntem acum?". 
Ei au zis: „Februarie”. 


Teofil le-a răspuns: „Acum este iarnă, întreaga Capadocie este acoperită cu zăpadă 
şi gheaţă şi nu găseşti o iarbă sau vreun pom cu frunze. De unde credeţi voi că sunt 
aceste flori şi mere, cu crenguţe şi frunze?". Zicând acestea le-a arătat merele şi 
trandafirii. 


Văzându-le, pipăindu-le şi simțind deosebita lor mireasmă, în marea lor mirare au 
zis: „Noi nu am văzut asemenea roade şi flori nici în vremea obişnuită pentru ele!" 


Și astfel, Teofil, dintr-un mare batjocoritor, s-a transformat într-un adevărat mărtu- 
risitor al credinţei creştine. 


Imediat a fost anunţat ighemonul care a început să-l supună pe Teofil la tot felul de 
vicleşuguri şi convingeri, iar mai apoi la chinuri. In acest fel Teofil şi-a pecetluit 
mărturisirea lui Hristos cu sânge ”.. 


&&& 


Un alt exemplu al materializării celor din Rai a avut loc la Adormirea Maicii Dom- 
nului. Cu câteva zile înainte de Adormire, Arhanghelul Gavriil a stat înaintea 
Preasfintei Fecioare cu o ramură de finic din Rai ” şi i-a vestit fericita trecere în 
lăcaşurile de sus. În momentul înmormântării, această ramură a fost pusă de 
Sfântul Apostol Ioan în faţa mormântului %. 


“ Mineiul, 6 februarie. 
“ Din acest motiv, Sfântul Arhanghel Gavriil este arătat cu o ramură de finic în mână. 
“ Mineiul, 15 august. 


Cele relatate până aici sunt nişte noţiuni şi nişte cugetări oferite şi mărturisite de 

Dumnezeu omenirii, omenire care pribegeşte pe acest pământ şi se cheamă aceste 

cugetări „dor de ţara liniştei şi a veşnicei fericiri”, pregătită încă de la Facerea 
.: 69 

Lumu . 


Dar din cauza păcătoşeniei noastre, a întristării şi a căderii, noi cunoaştem şi sim- 
țim numai o mică părticică din minunile lui Dumnezeu. Cu rugăciuni fierbinţi, cu o 
inimă înfrântă şi smerită şi cu o viață trăită după poruncile Evangheliei, să-L 
rugăm pe Domnul să ne arate slava Sa pe care o vor vedea aleşii Lui şi pe care nu o 
va vedea nici un slujitor al păcatului. 


Aşezarea în Rai şi desăvârşirea celor întâi creaţi 


Creând trupul omului pe pământ şi din pământ şi suflând în el suflet viu, adică 
însufleţindu-l de Duh Sfânt, Atotputernicul Creator îl ridică pe om mai presus de 
pământ, în Rai: „Și a luat Domnul Dumnezeu pe omul pe care l-a făcut - zice 
Scriptura - şi l-a pus în Raiul desfătării” (Fac. 2,15). Ce lanţ de binefaceri, în 
care întotdeauna cele următoare sunt superioare celor trecute! Încă din Rai i-a fost 
oferit lui Adam să sporească: 1-a fost oferită ocazia să lucreze Raiul şi să-l 
păzească (Fac. 2, 15). 


“ în cele relatate aici vedem că toate plantele din Rai, care au trecut apoi pe pământ, s-au 
preschimbat printr-un Singur semn făcut de Dumnezeu din starea lor fină în care se aflau în una 
mai rudimentară spre a fi sesizată de simţurile noastre. Luând în consideraţie cunoştinţele 
limitate pe care le posedăm şi privind materia lumii de sus susţinem cu siguranță că materia 
acelei lumi libere, a nestricăciunii şi a fericirii, ar fi trebuit să se conducă în conformitate cu 
alte legi decăt acestea după care se conduce materia lumii pământeşti care slujeşte drept 
temniță şi izgonire pentru cei ce încalcă porunca lui Dumnezeu. Drept dovadă ne servesc acele 
arătări din lumea cea de sus care vin în valea noastră a plângerii. Astfel, trupul lui Dumnezeu 
întrupat, care după înviere aparținea deja acelei lumi, se făcea şi văzut şi nevăzut, după voința 
Lui, ori se arăta cu trup şi oase şi mânca, ori trecea prin întăriturile pământului ca un duh. 
Trupurile marilor sfinți S-au învrednicit încă în această viață să fie asemenea cu trupul 
Domnului. La inviere se vor asemăna cu El întru-totul (În. 3, 2; 1 Cor. 15, 39 - 46). Materia 
lumii de sus - la fel ca şi materia şi vieţuitorii acestei lumi - trebuie să fie asemenea cu materia 
din care sunt vieţuitorii ei. De fapt, şi în această lume multe corpuri neschimbându-şi 
particularitățile naturale, adică care nu se descompun chimic în părți componente, pot avea o 
formă atât fină, cât şi rudimentară. De exemplu apa, sulful şi toate metalele pot fi în stare solidă, 
lichidă şi gazoasă. Carbonul, bunăoară, îl avem în stare de gaz şi de piatră (diamant). 
Giganticele inovaţii în domeniul descoperirii materiei certifică faptul că, cunoştinţele omului 
privind materia sunt neînsemnate. Având această siguranță, ascultăm cu încredere învăţăturile 
scripturistice şi patristice despre natura Raiului. 


Desigur este greu ca în starea noastră de cădere să înţelegem clar în ce a constat lu- 
crarea şi păzirea Raiului. Însă nu trebuie să înţelegem deloc aceste cuvinte în sens 
trupesc, ca pe o lucrare şi păzire a grădinii pentru înfrumusețarea şi curățirea ei, 
căci Raiul a fost aşezat de mâna lui Dumnezeu şi în el nu sunt neajunsuri; aici se 
simte o mireasmă a harului lui Dumnezeu care îi face pe locuitorii săi să fie într-o 
stare de bucurie duhovnicească şi aducându-i spre contemplarea măreției şi bine- 
facerilor Lui, ce se reflectă în toată minunăţia acestui Rai, ca într-o oglindă mare şi 
curată. 


Dumnezeu ne vesteşte şi propovăduieşte, în modul cel mai expresiv, dulcele Rai. 
În această propovăduire şi cunoaştere a lui Dumnezeu s-a văzut principalul scop al 
creării Raiului. Cunoaşterea fiinţelor create a fost o lucrare cu un rol mai mic. Nu 
contează cum a fost creat Adam deoarece el a fost creat relativ - adică în raport cu 
natura limitată a omului. Cunoaşterea necuprinsului Dumnezeu a reprezentat pen- 
tru el o necesitate firească, o lucrare în care trebuia să se concentreze întreaga lui 
atenție. Această lucrare reprezenta faptul cel mai înălțător! Ea este un dar fără de 
preţ de care se poate învrednici doar Domnul şi care înseamnă perfecţiune şi 
binefacere nesfârşită! 


Rațiunea pură a omului, răspândindu-se asupra nemărginitei dumnezeiri, emană 
toată puterea sa de acțiune şi cu evlavie caută la faţa nepătrunsului Dumnezeu 
aflându-se în afară mai presus de toată cugetarea, precum serafimii care îşi alină cu 
doxologii bucuria nemăsurată, nesăturându-se de a-L privi pe Cel Nevăzut, 
acoperindu-şi cu frică şi cu înţelepciune ochii în faţa Celui ce este mai presupus de 
toată vederea ”. 

Porunca despre păzirea Raiului ni se face înţeleasă atunci când realizăm că 
îngerului căzut, care nu împlinise încă măsura păcatelor sale ”!, îi era posibilă 
trecerea în Rai, că omul era capabil să comunice cu duhurile, deşi el nu era încă 
întărit în starea de sfinţenie, precum au fost îngerii de lumină. Deşi el nu ştia 
păcatul, a putut însă primi această cunoştinţă de neîndurat şi aducătoare de moarte. 


Căderea celor întâi creaţi 


În mijlocul Raiului se afla pomul vieţii: gustând din rodul lui, trupul omenesc se 
menținea nemuritor. Se mai afla în mijlocul Raiului şi alt pom - pomul cunoaşterii 
binelui şi răului. 


” Dobrotoliubie (Filocalia), cartea 4, Caliso Catifighiotul, cap. 3, 5, 6, Cuviosul Teolipt din 
Philadelphia zice în „Cuvânt despre lucrarea Tainică ”. 
" Cuviosul Cassian Romanul, vol. 5, cap. 9-11. 


Dumnezeu, când i-a aşezat în Rai pe cei întâi creaţi, le-a dat poruncă: „Din fot 
pomul care este în Rai să mănânce, iar din pomul ştiinţei binelui şi al răului să 
nu mâncaţi dintr-însul că în orice zi veţi mânca din el, cu moarte veţi muri” 
(Fac. 2, 16 -17). Această poruncă ne descoperă multe lucruri. 


Este evident că roadele pomilor din Rai, cum am văzut mai sus, sunt roadele pă- 
mânteşti deoarece acţiunea lor nu era numai asupra trupului, ci şi a sufletului şi a 
raţiunii. 


Unul din pomi era pomul vieţii, iar altul al cunoaşterii binelui şi răului. Această 
cunoaştere se păstra şi se amâna probabil pentru cei desăvârşiți în lucrarea şi pă- 
zirea Raiului. Pentru cei întâi creaţi, ea era prematură şi aducătoare de moarte. 


O astfel de explicaţie am luat-o din învăţăturile pline de experienţă duhovnicească 
a marilor părinți. Ei îi sfătuiesc pe începătorii nevoitori să respingă imediat orice 
gând păgubitor care apare pentru că rațiunea oricărui începător este slabă şi hpsită 
de experienţă, pentru că ea nu a reuşit să se însoţească cu păcatul şi să intre în 
discuţii ispititoare cu el, coborându-se în jos. Dimpotrivă, Sfinţii Părinți îi sfătuiesc 
pe nevoitorii mai experimentați să nu respingă imediat gândul rău, ci să-l cerce- 
teze, să-l defaime şi apoi să-l alunge. Acţionând în modul acesta, se acumulează o 
experiență deosebită în războiul nevăzut cu duhurile rele, învăţându-ne astfel să 
cunoaştem viclenia lor, precum şi lucrarea şi puterea credinţei noastre, a smereniei 
şi a rugăciunii .” 

Există o cunoaştere a răului aducătoare de moarte pe care omul ar putea să o dezv- 
olte în sine. Ea aduce această moarte pentru că bunătatea firească a omului se 
otrăveşte cu primirea răului, după cum o mâncare gustoasă cu otravă, transfor- 
mându-se astfel în rău. 


Există şi o cunoaştere a răului folositoare pentru suflet, dăruită de Duhul Sfânt va- 
selor alese prin intermediul cărora o rațiune puternică şi curată le cercetează pe 
toate, chiar şi cele mai mici ramificații ale păcatului, defăimându-le, neameste- 
cându-le cu păcatul şi păzindu-i de rău atât pe cei apropiaţi, cât şi pe sine. 


Astfel, Sfântul apostol Petru, inspirat fiind de Duhul Sfânt, i-a zis lui Simon vră- 


jitorul: „Pentru că întru amărăciunea fierei şi întru legătură a nedreptăţii să văd că 
eşti” (Fapt. 8,23). 


? Scrieri despre Avva losif de Panetos, cap. 3 


În vremea când strămoşii noştri se bucurau de dulceaţa Raiului, împăratul puterilor 
cereşti, care căzuse împreună cu o mulțime de îngeri, era deja aruncat din cer. Din 
cauze necunoscute nouă, Domnul i-a îngăduit să intre în Rai căci încă nu ajunse cel 
mai cumplit nelegiuit. Însă această binefacere oferită de Dumnezeu, care ar fi putut 
fi folosită spre a fi recunoscut păcatul şi spre pocăință, satana a folosit-o pentru o 
nouă lege şi pentru întărirea iremediabilă a vrajbei împotriva lui Dumnezeu. 
Diavolul, intrând în Rai, l-a înconjurat pe acesta de blasfemie amestecată cu min- 
ciună ŞI şi-a fixat prezenţa sa prin pierderea primilor oameni, precum odinioară îşi 
fixase prezenţa sa în cer, pierzând o mulţime mare de îngeri. 


EI a venit la femeie ca la o fiinţă slabă şi, prefăcându-se că nu ştie porunca dată de 
Dumnezeu, i-a pus o întrebare vicleană: „A zis Dumnezeu să nu mâncaţi din pomul 
Raiului?" (Fac. 3,1). Pe binefăcătorul Dumnezeu el L-a prezentat nu îndeajuns de 
făcător de bine, iar sfânta Lui poruncă - crudă şi grea! Văzând însă că femeia a 
intrat în discuţie cu el cu o oarecare încredere şi a combătut spusele lui Dumnezeu, 
repetându-i ceea ce zise porunca: „din rodul pomului, care este în mijlocul Raiului 
a zis Dumnezeu: să nu mâncaţi dintr-însul, nici să vă atingeţi de dânsul ca să nu 
muriți" (Fac. 3,3) vicleanul a început să combată şi să respingă dreptatea poruncii 
dumnezeieşti. E groaznic să repeţi încă o dată cuvintele lui pline de hulă. „Nu veţi 
muri cu moarte. Că ştie Dumnezeu că în ori în ce zi veţi mânca dintr-însul, se vor 
deschide ochii voştri şi veţi fi ca înainte ca nişte dumnezei cunoscând binele şi 
răul" (Fac. 3,4 - 5). 


Cu toate acestea, femeia a luat în seamă cuvintele şarpelui (şarpe îl numeşte Sfânta 
Scriptură pe îngerul căzut), uitând porunca şi pedeapsa ce va urma de la 
Dumnezeu. Fa a început să privească la pom, împinsă de propria-i rațiune, care s-a 
aplecat spre minciuna şi înşelăciunea diavolească. Rodul pomului 1 s-a părut bun 
pentru a fi mâncat, iar cunoaşterea binelui şi a răului a fost ispititoare. 


Astfel ca a mușcat din rod şi i-a dat şi bărbatului său să muşte. Este uimitor cât de 
repede s-a săvârşit căderea strămoşilor noştri! Nu a fost ea oare o dorinţă lăuntrică, 
pregătită din timp? Nu au lepădat oare contemplarea lui Dumnezeu şi s-au predat 
contemplării creaturii şi a propriei lor distincţii? Este minunată această con- 
templare de sine şi a creaturii, dar în Domnul şi din Domnul. Odată cu înlăturarea 
lui Dumnezeu ea duce la pieire, la înălţare şi la părerea de sine. 


Sfânta Scriptură ne prezintă ascultarea femeii de diavol astfel: „Și a văzut femeia 
că bun este pomul la mâncare şi plăcut ochilor la vedere şi cum că frumos este a 
cunoaşte; şi luând din rodul lui a mâncat şi a dat şi bărbatului său şi a mâncat 
cu dânsa" (Fac. 3,6). Este evident că strămoşii, dând dovadă de neascultare faţă 


de Dumnezeu şi supunere faţă de diavol, s-au înstrăinat faţă de Creator şi s-au făcut 
singuri robi ai diavolului. 


Moartea, care a venit în urma călcării poruncii, 1-a învăluit imediat, iar Duhul Sfânt 
ce trăia în ei s-a depărtat îndată. Nu a rămas decât propria lor fire, contaminată de 
otrava păcatului. Această otravă 1-a fost adusă fiinţei omeneşti de către diavol, din 
fiinţa sa decăzută, plină de moarte şi de păcat. 


Prima simţire a strămoşilor noştri, în urma păcatului comis, a constat în acel 
sentiment al ruşinii în care, involuntar şi cu o deosebită tristeţe, a fost recunoscut. 
Dându-şi seama că sunt goi, au cusut frunze de smochin făcându-şi acoperăminte 
pentru părțile necuviincioase ale trupului, părți în care nu găseau nici o ruşine 
înainte de cădere, fiind la fel ca pruncii care nu cunosc toată pofta cea trupească. 


„S-a omorât sufletul lui Adam - zice URR - cici prin 
neascultare s-a lepădat de Domnul. După cădere a mai trăit până la 930 de ani. 
Moartea, care a cuprins întregu-i suflet din cauza neascultării, l-a înjosit de tot. 
Astfel a fost blestemat întregul om, al cărui trup este supus de atunci multor 

neputinţe, boli, putreziciuni şi, în sfârşit, morţii” “. 


„Adam, zice OEI - fini viu, s-a făcut mort din acea 
clipă din care a gustat din pomul oprit” *. 

Prin atotprezenţa Sa specifică, Dumnezeu a ştiut când strămoşii au căzut în păcat 
căci EI, în momentul săvârşirii fărădelegii, umbla prin Rai „în răcoarea serii”. Se 
spune că în acea după-amiază au gustat ei din pomul oprit. Mai târziu, tot în acest 
ceas, Domnul întrupat Şi-a întins mâinile Sale pe lemnul Crucii răscumpărând prin 
pironirea mâinilor îndrăzneaţa întindere a mâinilor strămoşilor noştri către rodul 
pomului oprit ?. 


Strămoşii noştri au fost învredniciți de libertate. În momentul în care ea le-a fost 
oferită li s-a dat drept conducător Duhul înţelepciunii dumnezeieşti. Dar dreptatea 
cerea ca libertatea să posede posibilitatea de a se manifesta numai că ea s-a 
manifestat prin uciderea de sine. De îndată ce strămoşii şi-au provocat rana, 
milostivul Dumnezeu a venit să le-o vindece. Atunci Adam şi Eva au auzit glasul 
„Domnului Dumnezeu umblând prin Rai după amiazăzi" (Fac. 3,8). 


”* Sfântul Grigorie Palama, arhiepiscop al Tesalonicului, Scrisoare către monahia Xeni. 

”* Comentariu la Evanghelia de la Luca, cap. 20. 

* Vezi Troparul din Postul mare, ceasul al 6-lea: „Cel ce în ceasul al şaselea pe Cruce ai 
pironit păcatul cel cu îndrăzneală - făcut de Adam în Rai şi zapisul greşelilor noastre rupe-l, 

Hristoase Dumnezeule şi ne mântuieşte pe noi “. 


Acoperindu-se cu frunze de smochin, strămoşii au încercat să se ascundă de 
Creator printre pomii Raiului. lată cât de mult s-au întristat ei! 


Și a strigat Dumnezeu pe Adam: „Adame, unde eşti? (Fac. 3, 9). După Sfinţii 
Părinţi '€, aceste cuvinte închipuiesc marea împreună pătimire şi milostivire a lui 
Dumnezeu care parcă ar fi zis: „în ce necaz ai nimerit? Ce cădere adâncă şi plină 
de amărăciune ai suferit? Adame, unde eşti?". Dar acest păcătos, plin de tristeţe, nu 
înţelege glasul şi, încercând să se îndreptăţească, zise: „Glasul Tău am auzit 
umblând prin Rai şi m-am temut că gol sunt şi m-am ascuns" (Fac. 3, 10). Fiind 
totuşi descoperit de Domnul el continuă să nu recunoască şi să se pocăiască ci zice 
cu îndrăzneală: „muierea care mi-ai dat-o să fie cu mine, aceea mi-a dat din pom 
şi am mâncat” (Fac. 3, 12). 


Aceste cuvinte, precum remarcă un sfânt părinte, au următorul înţeles: „Necazul 

care mi s-a întâmplat a fost din vina Ta; femeia care mi-ai dat-o să fie cu mine . 


De la Adam cel înverşunat, Domnul a mers către femeie şi, cu blândeţe, i-a zis: 
„De ce ai făcut aceasta?” (Fac. 3, 13). Dar nici femeia nu a adus pocăinţa 
cuvenită, ci a încercat să se îndreptăţească, învinuindu-l pe şarpe. 


Adânc afectaţi de cunoaşterea răului care a pătruns ca un fulger în minte, inimă, 
suflet şi trup şi nerecunoscându-şi păcatul, dar îndreptăţindu-se cu mândrie şi 
îndrăzneală, strămoşii au fost supuşi pedepsei şi judecății lui Dumnezeu. Această 
pedeapsă s-a răsfrânt în primul rând asupra şarpelui, el fiind considerat instigatorul 
şi capul răutăţii săvârşite; mai apoi a fost pedepsită femeia, ca fiind prima care a 
călcat porunca şi s-a făcut vinovată de căderea bărbatului. 


Toate acestea au avut loc în ziua a şasea şi anume în ziua de vineri pentru că 
Săptămâna începea de duminică. 


În vechime, ora se socotea de la răsăritul soarelui iar nu de la miezul Nopţii, de 
aceea ceasul al şaselea era în ora amiezii. Dar tot vineri la amiază Domnul a pironit 
pe Cruce păcatul lui Adam - săvârşit în ziua a şasea de la crearea lumii - în aceeaşi 
ZI ŞI în aceeaşi oră. 


În zilele din urmă, diavolul - chiar dacă l-a doborât pe bărbatul care a respins 
ascultarea faţă de Dumnezeu şi a primit-o pe cea a femeii - a fost doborât în sfârşit 


%* Cuviosul Ava Dorotei. 
” Idem. 


“5 fiind afectat de propria-i răutate, binecuvântarea Domnului refuzând să se atingă 
de el: „Pe pieptul tău şi pe pântece te vei târî şi pământ vei mânca în toate zilele 
vieții tale“ (Fac. 3,14). Astfel a fost pusă duşmănie între sămânţa femeii şi 
sămânţa lui, între diavol şi însăşi sămânţa lui, adică păcatul. 


Când a fost pusă această duşmănie şi luptă s-a spus că sămânţa femeii, adică 
Dumnezeu Cel întru-pat, va zdrobi capul şarpelui. De atunci Dumnezeu le-a dat 
poruncă urmaşilor Săi să se păzească de capul şarpelui, adică să cunoască şi să 
respingă toate încercările diavolului în faza lor de început "7. Iar diavolului i-a fost 
îngăduit, ca unuia care a dobândit dreptul, ca omul liber să i se supună, atâta timp 
şi cât va fi femeia pe pământ, să-i ispitească sămânţa Sa precum şi să-i înţepe 
călcâiul. Şi de atunci înţeapă diavolul călcâiul oricărui drept întru Hristos, începând 
cu dreptul Abel şi sfârşind cu dreptul din ultimele vremuri. Fiind întunecat de o 
nestăpânită îndrăzneală şi răutate a suferințelor nu s-a putut opri şi L-a ispitit chiar 
şi pe Dumnezeu Cel întrupat. 


De atunci, femeia este stăpânită de bărbatul ei şi naşte pruncii în dureri. Asupra lui 
Adam a coborât osteneala căutării hranei de toate zilele iar pământul, din cauza lui, 
este blestemat. În asemenea suferințe se petrece întreaga viaţă pământească, 
sfârşitul lor fiind doar moartea trupească. 


După pronunţarea întregii judecăţi, Adam şi Eva au fost izgoniți şi aruncaţi din Rai 
pe pământ (Fac. 3, 22 - 23). 


Moartea sufletului 


Adevărata pedeapsă a omului căzut a constat în moartea sufletului care a fost 
afectat imediat după călcarea poruncii. Omul a fost lipsit de Duhul Sfânt care 
vieţuia în el şi care menținea întreaga ființă omenească %. 


De atunci el a ajuns robul propriei sale naturi, natură contaminată de păcat care a 
început să comunice cu fiinţa demonilor. În urma domniei păcatului şi a morţii, 
părțile componente ale omului s-au separat şi au început să acţioneze una îm- 
potriva alteia. 'Trupul se opune sufletului, sufletul se află într-o luptă cu sine însuşi 
- puterile lui se ceartă - iar omul se află într-o totală amărăciune şi tulburare. 


* Cassiani Collatio 8, cap. 10. 
” Cassiani. De institutis renuntiantium, caput 37. 


“ Sfântul Macarie cel mare zice că la creştinii desăvârşiţi însuşi Dumnezeu este sufletul lor. 
Cuvântul 7, cap. 12. 


Puterea dorinţei s-a transformat într-o stare de lăcomie a poftelor; puterea bărbăţiei 
sau a energiei s-a transformat într-o stare de mânie, de la o mânie ascunsă până la 
ținerea de minte a răului. Puterea cuvântătoare, înstrăinându-se de Dumnezeu, a 
pierdut posibilitatea de a dirija cu puterea de voinţă şi cea a energiei. 


Dar aceasta este puţin spus pentru că sufletul singur s-a supus păcatului şi îi aduce 
numeroase jertfe prin viclenie, fățărnicie, minciună şi înaltă părere de sine. EI 
luptă, se ceartă în sine şi cu sine însuşi tulburând întreaga ființă a omului cu 
diverse gânduri nefolositoare şi care nu pot fi stăpânite. Astfel se pornesc simţă- 
mintele cele chinuitoare şi tulburătoare care în zadar sunt defăimate de rațiunea 
duhului sau de conştiinţa lipsită de putere şi adevăr. 


Chipul şi asemănarea lui Dumnezeu în om, din momentul căderii lui, s-au schim- 
bat. Asemănarea care a constat dintr-o perfectă lipsă a răului din calităţile omului, 
dintr-o necunoaştere a acestui rău şi a raportului cu aceste calităţi, a fost distrusă. 
În momentul în care s-a distrus asemănarea, chipul s-a desfigurat dar nu s-a distrus 
în totalitate. 


„Să cunoaştem deci - zice Sfântul Dimitrie al Rostovului - că chipul lui Dum- 
nezeu este şi în omul necredincios, iar asemănarea numai în creştinul lucrător 
în faptele cele bune. Atunci când creştinul săvârşeşte un păcat de moarte, se 
lipseşte numai de asemănarea lui Dumnezeu, dar nu şi de chip. Și chiar dacă va 
fi judecat spre osândă veşnică, chipul lui Dumnezeu este în el în veci. 
Asemănarea însă nu mai poate fi”. 


Și în biserică se cântă astfel: „Chipul slavei Tale celei negrăite sunt, măcar deşi 
port ranele păcatelor. La Cel după asemănare mă ridică, cu frumuseţea cea dintâi 
iarăşi împodobindu-mă". 


Când omul se supune diavolului 


Ingrozitor rod al căderii a fost înrobirea omului de către diavol, fiind inevitabilă 
asemănarea cu el. 


Despre această tristă înrobire ne vorbeşte UI ase: 


„împărăţia întunericului, adică acel împărat viclean, înşelându-l pe om încă din 
timpul vechi, atât de mult a înconjurat şi a îmbrăcat sufletul cu puterea întune- 
ricului încât această fiinţă omenească s-a asemănat cu el. Sufletul şi toată fiinţa 
lui a fost îmbrăcat în haina păcatului. Și tot acest suflet, pe care vicleanul l-a 
spurcat şi l-a adus în împărăţia sa, S-a îngrădit de toată libertatea pe care o avea. 


Astfel nu i-a lăsat (liber), nici cugetul, nici trupul şi nimic din fiinţa pe care a 
avut-o. Pe deasupra l-a mai îmbrăcat şi în hlamida întunericului şi l-a urâţit, a 
îmbrăcat omul în unul vechi, spurcat, necurat, neplăcut lui Dumnezeu şi 
nesupus legii Lui. L-a întunecat să nu vadă ce ar fi voit. De atunci el vede şi 
aude numai răul, iar paşii îi Sunt îndreptaţi către săvârşirea acestuia. Mâinile 
fac fărădelegi, iar inima ascunde în ea cugete viclene. Păcatul şi sufletul s-au 
amestecat între ele, fiecare însă având natura sa proprie... Precum în vremea 
unei nopți mohorâte şi întunecate, când suflă un vânt năprasnic, se clatină şi se 
agită toate plantele aşa este şi cu omul care-i supus puterii diavolului. EI îşi 
petrece viaţa în mod zbuciumat pentru că este bătut de vântul năprasnic al 
păcatului care-i străpunge sufletul, raţiunea şi gândurile, nelăsându-i liberă şi 
liniştită nici o parte ce vieţuieşte în el” SE 


Din momentul căderii în păcat şi până în momentul răscumpărării de Domnul 
nostru lisus Hristos „vrăjmaşul a stăpânit cu violenţă şi în mod chinuitor pe om - 
zice Avva Dorotei - încât şi cel ce nu voia să păcătuiască cădea în păcat fără de 
voie”. 


Legat de acest fapt Sfântul apostol Pavel zice următoarele: „Căci nu fac binele pe 
care voiesc, ci răul care nu-l voiesc, acela fac" (Rom. 7,19) %. 


Diavolul ne luptă cu tot felul de gânduri, ne ademeneşte cu tot felul de nălucire %* 
şi visuri, ne trezeşte pofte trupeşti aprinzând în noi patimile, înecând în aceste 
valuri şi arzând cu foc conştiinţa noastră trează împreună cu puterea de voinţă. 


Acţiunile tuturor patimilor sunt legate de circulația haotică a sângelui căci unde 
există o mişcare a sângelui, acolo negreşit bântuie patima acolo neapărat acţio- 
nează diavolii. O astfel de acţiune este inevitabilă pentru omul căzut şi care per- 
sistă în această cădere. 


Gândurile viclene şi nălucirile pătrund atât de subtil în suflet că lui i se pare că 
acestea vin din adâncul lui (sufletului) şi nicidecum prin intermediul unui duh 
străin, plin de răutate, care se manifestă şi totodată doreşte să rămână neobservat **. 


3 Convorbiri 2, cap. 1, 2, 4. 


“ învăţătura întâia. 
“ Sfântul Isihie, Cuvânt despre trezvie. 
3 Cuviosul Macarie cel mare, Cuvântul 7, cap. 31. 


În ce a constat păcatul celor întâi creaţi? În mod aparent a constat din gustarea 
din pomul oprit. Însă el s-a dovedit a fi mai grav şi de o importanţă mai deosebită 
atunci când ne gândim că el a fost o călcare de poruncă şi o împotrivire faţă de voia 
lui Dumnezeu. Continuând cercetarea ne dăm seama că în el s-a ascuns şi tentativa 
omului de a ajunge la măsura lui Dumnezeu. Această încercare este indicată de 
însuşi Dumnezeu prin cuvintele pline de o negrăită milă spuse în momentul 
izgonirii strămoşilor din Rai: „Iată, Adam s-a făcut ca unul din Noi, cunoscând 
binele şi răul” (Fac. 3,22). 


„S-a înşelat Adam - zice Sfânta Biserică - şi a voit să fie Dumnezeu şi nu a fost" %. 
Diavolul i-a transmis păcatul său omului înşelat însă păcatul diavolului a fost 
propria lui creație. Gândindu-se în sine să se facă asemenea cu Dumnezeu şi 
tinzând să aducă acest lucru spre împlinire, l-a mărturisit unei mulțimi mari de 
duhuri pe care l-a convins să fie într-un gând cu el, stând astfel pe faţă împotriva 
lui Dumnezeu. 

Căderea în păcat a omului a fost ca o aventură pentru diavol. Păcatul omului n-a 
fost un gând premeditat. Prin păcatul său omul s-a făcut părtaş şi rob diavolului 
dar, ca unui căzut, împreună cu aducerea pedepsei i-a fost făgăduită şi mântuirea 
printr-un Izbăvitor. 


Viaţa pământească 


Când omul a fost alungat de Domnul din Rai aşezat în preajma grădinei celei din 
Eden (Fac. 3, 24) ca necontenit, aducându-și privirile spre aceasta, să se consoleze 
cu nădejdea întoarcerii dacă va petrece într-o necontenită pocăință cu lacrimi. 


Prin această aşezare el se află într-o permanent amintire. Chiar şi pământul cu toate 
frumuseţile sale - chiar dacă era sub blestem - constituia o amintire a Raiului. 


Pământul a fost pus ca loc de pocăință atât pentru strămoşi cât şi pentru întreg 
neamul omenesc care va descinde din ei. 


Deci, în concluzie, viaţa pământească a fiecărui om este dată pentru pocăință. 
Chiar dacă întreaga omenire pribegeşte pe acest pământ, ea nu trebuie să se 
lipească cu inima de lucrurile lui şi nici să-şi rezume traiul doar în acest „hotel” 
pământesc ci să cugete permanent la ţara cea de sus, străduindu-se din toate 
puterile să ajungă la ea. 


< 


% Acatistul Maicii Domnului, stihira la „Doamne strigat-am “. 


Munca şi îndelunga suferinţă a răului sunt cele mai de bază călăuze ale pocăinţei şi 
părinții smereniei. Omul trebuie întotdeauna să fie conştient că Domnul 1-a dat să 
mănânce în sudoarea feţei sale nu numai pâinea materială, ci şi pe cea duhov- 
nicească. Acelaşi om trebuie să ştie că el se află pe pământ într-un exil provizoriu 
şi se va întoarce în pământul din care a fost luat. Aici este în continuă suferință, 
într-o luptă nu numai cu răul de sine ci şi din apropiații săi, într-o luptă cu 
pământul care, datorită lui, a fost blestemat şi care i se supune doar atunci când 
varsă sudori de sânge, despre aceasta amintindu-i fraţii lui care - unul după altul - 
sunt răpiți de moartea cea neînduplecată. 


De la pământ îi este permis să se folosească doar de un singur lucru care este cel 
mai util, şi anume acela de a pribegi pe el, neuitând însă de veşnicie. 


Toţi drepţii Vechiului Testament, începând cu Adam şi-au petrecut viaţa pămân- 
tească conform destinaţiei date de Dumnezeu. Ei vieţuiau pe pământ ca într-o ţară 
a alungării, ca într-o ţară de lacrimi şi de pocăință, având nădejdea la făgăduinţă şi 
privind cu ochiul credinţei, veşnicia. „S-au ucis cu pietre, s-au ferestruit, ispitiţi 
au fost, cu ucidere de sabie au murit; în cojoace au umblat şi în piei de capre; 
lipsiţi fiind necăjiţi, de rău supăraţi (cărora nu era lumea vrednică), în pustii 
rătăcind şi în munţi şi în peşteri şi în crăpăturile pământului. Și aceştia toţi 
mărturisiţi fiind prin credinţă, n-au luat făgăduinţa, ci de departe văzându-le şi 
mărturisind că Străini şi nemernicii Sunt pe pământ” (Evr. 11,37-39; 11,13). 


Lumea 


Inui număr mic de oameni li se pot atribui cuvintele apostolului spuse la sfârşitul 
capitolului precedent. Puţini dintre ei şi-au petrecut viaţa conform destinaţiei 
atribuite de Dumnezeu. 


Căderea l-a afectat atât de adânc pe om căci, renunțând la veşnicie şi tânguindu-se 
pe acest pământ şi-a ales o vieţuire plină de desfătări şi bunăstări de parcă s-ar 
bucura şi ar prăznui propria-i cădere. 


Spre această viaţă de desfătări trupeşti, care omoară viaţa întru Domnul, au fost 
dispuşi şi unii din copiii lui Adam care nu mai dădeau ascultare povestirilor despre 
Rai şi despre starea duhovnicească a omului, găsindu-şi hrana necesară în ţara 
izgonirii şi a satisfacției patimilor duhovniceşti. 


Nepoţii lui Adam au înaintat şi mai mult spre îmbunătăţirea vieţii materiale, uitând 
de veşnicie. Şi, în sfârşit, în această direcție s-au îndreptat toți urmaşii lui cu 


excepția unor bărbaţi aleşi. Aceşti urmaşi considerau Raiul ca ceva ireal, ca pe o 
poveste şi o invenţie a imaginaţiei superstițioase. În zadar moartea îi lua pe oameni 
de pe faţa pământului căci ei îşi continuau viaţa de parcă ar fi fost nemuritori. 


Necesitatea menţinerii puterilor trupeşti printr-o mâncare simplă s-a transformat în 
lăcomie, în îmbuibarea cu mâncăruri alese. Potolirea setei a trecut la îndulcirea cu 
tot felul de băuturi care duc la beție. Acoperirea goliciunii cu îmbrăcămintea din 
piele s-a transformat într-o înfrumusețare a trupului cu tot felul de obiecte şi veş- 
minte. Sălaşele simple, care serveau drept refugiu împotriva stihilor şi a fiarelor ce 
s-au ridicat împotriva omului, au fost înlocuite de măreţele şi minunatele palate. 


A apărut luxul cu nenumăratele lui cerinţe care s-au transformat în legi crude sau 
inexorabile în societatea oamenilor căzuţi. 


Fireasca împreunare a femeii şi a bărbatului în vederea înmulțirii neamului 
omenesc s-a transformat într-o nesăturată poftă de desfrânare, poftă care are o 
acțiune malefică, privind înmulţirea oamenilor. Dar şi aceasta este puţin spus căci 
oamenii, aprinşi de dorinţe neînfrânate şi lipsiţi de un scop drept, au inventat 
păcatele împotriva firii. 


Puterea energiei sufleteşti a început să fie învinsă de pofte lacome şi de cerinţele 
omului iubitor de păcat. Au apărut certurile, insultele, omorurile, jafurile, tâlhăriile, 
războaiele şi atentatele. 


Puterea cuvântătoare a omului este de atunci folosită spre lucrarea păcatului, apă- 
rând astfel minciuna, fățărnicia şi viclenia. Şi astfel, imediat după căderea omului, 
păcatul a început să se formeze pe pământ, o dată cu trecerea timpului răspân- 
dindu-se în mod dinamic în această lume plină de vrajbă. 


„Lumea constituie viaţa oamenilor pe pământ cu Scopul satisfacerii dorințelor 
păcătoase, a desfătării trupeşti, a prosperității materiale, scop care este radical 
opus celui înălțător şi binefăcător cu care Dumnezeu a aşezat omul pe pământ. 
Lumea este o denumire generală dată tuturor patimilor. Lumea este viaţă şi 


înțelepciune trupească”. lată cât de înţelept cugetă marele învăţător al 

5 Cuvântul al 2-lea. 


Această lume e străină, de la ea urmează lepădarea - lucru pe care îl porunceşte 
Duhul Sfânt ucenicilor Săi când zice: „Nu iubiţi lumea nici cele din lume. De 
iubeşte cineva lumea, nu este dragostea Tatălui întru dânsul. Pentru că tot ce 
este în lume, adică pofta trupului şi pofta ochilor şi trufia vieţii, nu este de la 
Tatăl ci din lume este. Și lumea trece, şi pofia ei; iar cel ce face voia lui 
Dumnezeu petrece în veac” (1 In. 2,15 -17). 


„Stim că din Dumnezeu şi toată lumea întru cel rău zace" (1 In. 5, 19). „Dragostea 
lumii acesteia vrajbă este către Dumnezeu. Deci oricare va vrea să fie prieten 
lumii, vrăjmaş lui Dumnezeu se face" (lac. 4,4). 


Atunci când Scriptura zice: „Căci aşa a iubit Dumnezeu lumea cât şi pe Fiul Său 
Cel unul născut l-a dat ca tot cel ce crede întru EI să nu piară, ci să aibă viaţă 
veşnică" (In. 3 16) trebuie să înţelegem prin cuvântul lume pe toţi oamenii, inclusiv 
şi pe cei păcătoşi, cum spune Sfântul loan Teologul: „întru aceasta s-a arătat 
dragostea lui Dumnezeu întru noi, că pre Fiul Său Cel Unul Născut L-a trimis 
Dumnezeu în lume ca să viem printr-însul" (I In. 4,9). 

Pe de altă parte, întreaga comunitate omenească, care se află într-o unire cu viaţa ei 
păcătoasă, cu dulceţile ei trupeşti, cu bunăstarea materială şi cu întreaga ei 
babilonie se numeşte „lume". O astfel de lume îi este străină atât lui Dumnezeu, cât 
şi celor ce-l slujesc. 


„Dacă vă urăşte pe voi lumea, ştiţi că pe Mine mai înainte decât pe voi M-a urât. 
De aţi fi din lume ar iubi pe al său, iar căci din lume nu sunteţi, ci eu v-am ales 
pe voi din lume, pentru aceasta vă urăşte pe voi lumea” (In. 15, 18-19). Această 
lume I-a fost - şi îi este - străină şi lui Dumnezeu - Creatorul şi lui Dumnezeu - 
Mântuitorul. Prigonirea şi moartea slujitorilor Lui, El o recunoaşte ca pe o slujire a 
adevărului (In. 16,2). 


Impăratul acestei lumi străine lui Dumnezeu este îngerul căzut. In acest război 
cumplit el este sprijinit de ceilalți îngeri căzuţi precum şi de oameni atraşi în cursa 
lui. 


Pământul şi făpturile, care înainte erau supuse lui Adam, după căderea acestuia au 
început să se supună lui satana împreună cu el. Satana a început să-şi manifeste 
puterea sa asupra lumii, îndrăznind să-L ispitească chiar pe însuşi Fiul lui 
Dumnezeu. Suindu-L pe un munte înalt şi arătându-l toate bunătăţile lumii şi 
strălucirea lor, i-a zis: „Ţie voi da stăpânirea aceasta toată şi slava lor, că mie este 
dată şi oricăruia voiesc, o dau pe ea" (Lc. 4, 6). Satana numeşte stăpânirea acestei 


lumi nu ca pe o proprietate a sa, ci spune că i-a fost dată. Într-adevăr, aşa este: a 
fost dată lui! 


„Vrăjmaşul, ispitindu-l pe Adam - zice UI - si rând 
stăpânire asupra lui, l-a lipsit de toată puterea şi s-a proclamat împăratul acestei 
lumi. Iniţial, Dumnezeu l-a pus pe om împărat şi stăpân al acestei lumi precum 
şi peste toate cele văzute. Însă când el a căzut în ispita vrăjmaşului, s-a predat 
împreună cu puterea de stăpânire ispititorului”. Din această cauză, Sfânta 
Scriptură îl numeşte pe îngerul căzut stăpânul şi împăratul acestei lumi (In. 12,31; 
Efes. 22; 6,11-12). 


Închinarea la idoli 


Satana nu s-a mulțumit cu faptul că a supus omul şi pământul sub stăpânirea sa şi 
că l-a ţinut închis, stârnind în el patimi. Dar l-a încătuşat, cu acestea nefăcând 
altceva decât ca prin slujirea păcatului să-i slujească, de fapt, lui. 

Gândul care l-a stăpânit pe înger în cer, şi anume acela de a se face deopotrivă cu 
Dumnezeu, nu l-a lăsat în cele de sus, ci l-a coborât în adâncurile iadului. Acest 
gând a fost materializat pe pământ prin închinarea la idoli. 


Neamul omenesc, o dată cu înmulţirea sa, a trecut de la satisfacerea necesităţilor 
către cea a poftelor şi a dorințelor păcătoase. O astfel de viaţă este incomparabilă 
cu adevărata cunoaştere a lui Dumnezeu şi cu cunoaşterea de sine. 


Oamenii, adâncindu-se în grijile şi plăcerile pământeşti, s-au făcut numai trup şi au 
pierdut însăşi noţiunea de Dumnezeu adevărat. Cu toate acestea, simţul venerării 
Creatorului nu a putut fi înstrăinat din inima omului ca unul care este înnăscut şi 
firesc. Acest simţ nu a putut fi afectat de cădere. 


Însă, conduşi de un simţământ spontan, oamenii, în loc să i se închine lui Dum- 
nezeu, şi-au îndreptat această închinare către părintele păcatului, îngerul căzut 
împreună cu mulțimea lui de demoni. Omul a slujit păcatului în toate formele lui, 
iar acesta, împreună cu reprezentanţii săi - diavolii - l-a adus, drept mulţumire, la 
moarte. EI a înlocuit desfătările dumnezeieşti cu satisfacerea tuturor poftelor cum 
ar fi desfrâul, beţia, furtul şi omorul, cărora le-a fost adusă o cinste deosebită. 
Fiecare patimă îşi avea idolul său. Acest idol era simbolul diavolului care era mort 
pentru simțirea sufletului. 


In faţa unor astfel de idoli se închinau oamenii, fie în comun, fie în particular. Lor 
le aduceau jertfă înjunghiind animale şi adesea chiar şi oameni. Insă aparenta 


slujire la idoli nu reprezenta în esenţă decât slujirea la diavoli, aşa cum ne învaţă 
dumnezeiescul apostol Pavel (1 Cor. 10,20). 


Templele idoleşti şi însăşi idolii erau locurile preferate ale demonilor. Din aceste 
lăcaşuri ei produceau sunete şi preziceri pentru a înşela omenirea nenorocită. Şi 
însăşi omul, care a încetat de a mai fi locaş al Dumnezeului Celui viu, s-a făcut 
templu şi locaş al satanei (Lc. 11, 24 - 26). 


O dată cu trecerea timpului, această închinare la idoli a cuprins întreg pământul, 
puţini mai fiind aceia care au păstrat cunoaşterea şi slujirea adevăratului Dum- 
nezeu. 


Ulterior, Domnul şi-a ales spre slujire poporul lui Israel, căruia i-a dat legea scrisă. 


Boala închinării la idoli atât de mult a lucrat în omenirea căzută, încât şi poporul 
ales, adesea, renunţa de a se închina Dumnezeului adevărat, tinzând către închi- 
narea cea idolească. 


Odată ce omul s-a lipsit, prin cădere, de lumina dumnezeiască, nu i-a mai rămas 
decât raţiunea, cu sclipirea unei singure lumini sărace. Foarte mulți oameni au fost 
aduşi la cunoaşterea Adevărului prin această lumină şi n-au fost lăsaţi să se piardă 
în comodităţile posibile ale acestei vieţi pământeşti, pe care vrăjmaşul omenirii le-a 
inventat, prin tot felul de ştiinţe şi arte care au contribuit la marea sporire a 
păcatului, spre întărirea căderii şi înfrumuseţării ei cu idolii bunăstării şi ai veseliei. 


Științele omeneşti, aducându-i satisfacție omului şi prezentând harul dumnezeiesc 
şi pe însăşi Creatorul ca ceva netrebuincios, hulind, respingând şi umilind Duhul 
Sfânt, s-au făcut arme puternice şi mijloace ale păcatului şi diavolului. Lumina 
oamenilor s-a contopit cu „lumina" demonilor, formând deşteptăciunea (înţelep- 
ciunea) omenească, străină de Dumnezeu, distrugându-l astfel pe om cu mândria 
cea asemenea diavolului (1 Cor. 3,17-18). 


Înconjurat de boala învățăturii, omul înţelept al acestui veac le supune pe toate 
rațiunii sale, slujindu-i lui însuşi, devenind astfel propriu-i idol, întruchipând 
propunerea oferită de satana: „Veţi fi ca Dumnezeu, cunoscând binele şi răul”. 


Inţelepciunea oferită sie însuşi este o înşelare de sine, o minciună drăcească, o 
cunoaştere falsă care-l pune pe om într-o stare de amăgire față de propria-i 
persoană şi faţă de cele ce-l înconjoară. 


Toată această înţelepciune este spurcăciune şi o nebunie în faţa lui Dumnezeu, o 
îndrăcire. Orbirea sa o proclamă ca fiind o viziune şi de o competenţă cores- 
punzătoare, făcând astfel ca să fie de nevindecat, căderea fiindu-i asemenea cu cea 
a nenorociţilor de farisei şi cărturari (In. 9, 41). 


Legat de aceasta, apostolul spune: „Cugetul trupului este moarte, iar cugetul Duhu- 
lui viaţă şi pace. Pentru că cugetul trupului vrăjmaş este la Dumnezeu căci legii lui 
Dumnezeu nu se supune, că nici nu poate" (Rom. 8,6 -7). 


Pentru aceasta, Duhul Sfânt porunceşte acelui ce îşi doreşte să se apropie de 
Dumnezeu şi să se facă părtaş înţelepciunii duhovniceşti să respingă această 
înţelepciune pământească (1 Cor. 3,18). 


Chiar şi Sfântul apostol Pavel atenționează că puţini învăţaţi au primit credinţa 
creştină (1 Cor. 1, 26), considerând înţelepciunea duhovnicească a lui Hristos ca o 
adevărată nebunie. 


Filozofii şi pictorii au fost cei mai mari susținători ai închinării la idoli, precum şi 
duşmani ai adevăratei cunoaşteri a lui Dumnezeu. Din momentul în care credinţa 
creştină a cuprins lumea, ştiinţa a născut nenumărate erezii şi cu ele s-a străduit să 
răstoarne temelia creştinismului. 


Marea fărădelege, adică omorârea Dumnezeului Cel întrupat, a fost săvârşită de 
învățații acestei lumi în numele înţelepciunii şi a legii lor. (Dacă iscodirea a fost 
cea care i-a făcut pe primii oameni părtaşi căderii, ştiinţa i-a luat locul - n. trad.). 


Acum oamenii creştini, proveniţi din vechii închinători la idoli, revin la starea de 
dinainte pentru că nu pot să respingă progresul ştiinţei. Această ştiinţă îi face pe 
oameni să se închine din nou la idoli şi să-i slujească satanei, dar printr-o altă 
formă de înşelare, mai lesnicioasă. 


Rari sunt aceia dintre cărturari care acceptă drumul către Împărăţia Cerurilor şi vor 
să aducă o nouă învăţătură a duhului în faţa comunităţii semenilor, îmbrăcând-o în 
vechile forme ale înţelepciunii omeneşti pentru ca ea să fie mai uşor de primit de 
către cei ce iubesc mai mult vechiul decât noul. 

Moartea şi iadul 


După căderea primului om - şi prin el şi a întregului neam omenesc - şi a respin- 
gerii lui de către Dumnezeu, toți oamenii, ajungând la finele călătoriei prin această 


viaţă, mureau cu trupul iar cu sufletele coborau în temniţele cele mai de jos ale 
. . SA A . pd A i 7 
iadului care se află în adâncurile pământului *. 


Acolo arde „focul veşnic care este gătit diavolului şi îngerilor lui" (Mt. 25, 41) 
care, prin a lor cădere, au grăbit şi distrugerea lumii căzute. Acolo este întunericul 
cel dinafară, tartarul, scrâşnirea dinților, viermele neadormit, într-un cuvânt 
plângerea amară, neîncetată şi zadarnică. 


Moartea sufletului, care a lovit neamul omenesc prin strămoşii lui, a început să-şi 
manifeste puterea şi asupra trupului încă din timpul călătoriei pământeşti prin boli 
şi nenumărate suferinţe. A dominat până în sfârşit prin cea mai cumplită arătare, 
care se făcea prezentă la sfârşitul acestei vieţi şi anume prin despărțirea sufletului 
de trup. 


În trecut, înainte de venirea Mântuitorului, moartea îşi manifesta în totalitate pu- 
terea sa asupra omului, adică asupra trupului, care descompunându-se şi putrezind, 
se îngropa în adâncurile pământului iar sufletul fiecăruia - fie drept, fie mai puţin 
drept - se pogora în iad. Sufletele celor păcătoşi erau aruncate în focul cel veşnic 
unde, fără îndoială, erau supuse pieirii. La fel şi sufletele drepţilor mergeau în 
temniţele iadului, mai puţin adânci şi mai puţin straşnice, unde petreceau chi- 
nuindu-se de această viață, mângâindu-se în schimb cu nădejdea mântuirii. 


Toate împrejurările vieţii pământeşti îi dovedesc omului că pe acest pământ el este 
pribeag din cauza cumplitei fărădelegi pe care a săvârşit-o dar, mai mult decât 
toate, acest fapt îi întăreşte evidenţa morţii. Fa nu-şi manifestă nici respectul şi nici 
părerea de rău asupra celor ce simt importante şi înălțătoare pentru om. Ea distruge 
totul începând cu tinereţea, continuând cu frumuseţea şi geniul şi încheind cu tăria 
puterii şi bogăţia. 


Omul nu poate împiedica cu nimic moartea cea nemiloasă care serveşte întregului 
neam omenesc drept dovadă a căderii lui, a păcatului faţă de Dumnezeu şi a 
pedepsei care a urmat. Ea ne mărturiseşte că omul este atât o creatură, cât şi un rob 
ce s-a răzvrătit împotriva Stăpânului. De aici reiese faptul că lucrurile măreţe şi 
importante ale omului pe pământ sunt un nimic pentru veşnicie, căci ce este înalt 
pentru om urâciune este înaintea lui Dumnezeu (Lc. 16, 15). 


Moartea înseamnă pedeapsă. Pentru încălcarea legii, tributul pe care-l are întreaga 
omenire de plătit este moartea. Dar, cu toate acestea, ea se cutremură în faţa 


“ Vezi „, Cuvânt despre moarte”, vol. III. 


cucerniciei, a evlaviei şi a rugăciunii dreptului care, uneori, poate să oprească 
securea morţii şi să prelungească ceasul ei (Isaia 38,5) %. 


Inmulţirea răului pe pământ 


Dumnezeu, prin marea sa milostivire, a trimis neamului omenesc, care petrecuse 
milenii în şir într-o crudă înrobire în cele din urmă pe făgăduitul Mântuitor. 


Inainte de a purcede la descrierea acestui minunat şi măreț eveniment, să ne 
aruncăm încă o dată privirile la starea în care se afla lumea în acea vreme în care S- 
a întrupat pe pământ, pentru înnoirea şi mântuirea omenirii, Domnul nostru lisus 
Hristos. 


Acea lume de odinioară era cufundată într-o totală închinare la idoli. Oamenii, 
plini de ură şi de invidie, au scăldat cu propriul sânge suprafaţa întregului pământ 
prin cumplitele războaie în care s-au nimicit reciproc, ştergându-se astfel numele 
multor popoare care au pierit zdrobite de sabie sau care au fost date vânzării în 
pieţe, asemenea unor dobitoace sau a unor mărfuri. 


Nenorocirile şi nevoile abătute asupra omenirii au intrat în istorie ca nişte merite 
ale acestuia. Cotropitorii, stropiţi de sângele fraţilor, au ajuns să fie consideraţi eroi 
pentru ca, mai apoi, să fie divinizați. Răufăcătorilor, care s-au remarcat prin patimi 
mârşave, le-a fost oferită după moarte o deosebită cinste. Satisfacerea celor mai 
ruşinoase patimi a ajuns să fie considerată cea mai mare bucurie. Mulţi dintre 
oamenii năpăstuiți au încheiat o legătură vădită cu satana, îmbrăcându-se în 
puterea lui. Acest fapt a contribuit atât la întărirea stăpânirii lui pe pământ, cât şi 
asupra întregii omeniri 5. Această stăpânire a luat cele mai mari proporţii deoarece 
sub gheara ei a încăput şi poporul lui Israel. A urmat scăderea considerabilă a 
acestui popor atât din punct de vedere numeric cât şi în sens civil căci au început 
să-şi spună cuvântul, în mod autoritar, popoarele idolatre care au secat puterea lui 
lăuntrică cu care comunica cu Dumnezeu. 


“ Vezi viaţa Sfântului Vasile cel mare care nu a murit, în pofida prezicerilor medicului care era 
sigur de aceasta. Şi faptul că nu s-a întâmplat aceasta el l-a datorat doar puterii lui Hristos. 
Atunci medicul a crezut în EI, fiind mai înainte evreu şi a primit Taina Sfântului Botez. Dar 
înainte de aceasta, nimic din ceea ce zicea Sfântul Vasile nu l-a convins pe medicul - evreu să se 
convertească la credinţă. Mineiul, 1 ianuarie 

* Ieşire, cap. 7 şi mai departe. Fapte, cap. 8, 9 şi mai departe. 


Viaţa trăită după poruncile Creatorului a curățit în om cugetul şi inima acestuia, 
prin intermediul harului dumnezeiesc, trezindu-i adevărata cugetare duhov- 
nicească, conform legii. 


Dar fariseii şi cărturarii acelor vremuri (aşa erau numiţi învățații iudei), s-au 
străduit să înlocuiască această învăţătură prin prefăcătorie şi fățărnicie. Aceşti 


A 


„înţelepţi”, întunecaţi de mândria satanică, plini de ură şi de dispreţ faţă de celelalte 
pături ale societăţii, robi ai patimilor şi incapabili de a avea credinţă puternică, din 
cauza nemăsuratei dorinţe a slavei lumești, precum şi a lipirii de bunătățile cele 
pământeşti, dar capabili de a săvârşi fărădelegi, au acaparat învăţătura despre 
credință, omiţând din ea noţiunile despre Dumnezeu. 


Nu s-au mulțumit doar cu atât, ci au introdus şi ideile proprii lor, atrăgând într- 
acestea pe poporul condus %. 


Din această cauză, foarte puţini oameni au mai rămas credincioşi lui Dumnezeu. 

Insă acei care s-au numărat printre aceştia şi care s-au desăvârşit în cunoaşterea 
d a ze Aa 91 

Creatorului lor îşi au numele scrise în Evanghelie “. 


Să ne pregătim de acum, curăţindu-ne cu lacrimile pocăinţei, încercând să ne dez- 
lipim mintea şi inima de toate grijile lumeşti ca, alăturându-ne mulțimii Sfinţilor 
îngeri, să ne învrednicim împreună de contemplarea întrupării lui Dumnezeu - 


” Descrierea fariseilor şi a cărturarilor a fost luată chiar din spusele Domnului nostru lisus 
Hristos şi din Evanghelie. Domnul i-a apreciat EL însuşi ca fiind neam viclean şi desfrânat (Mt. 
12, 39), fățarnici, morminte văruite care pe din afară se arată frumoase, însă înăuntru sunt pline 
de oase de morţi şi de toată necurăţia (Mt. 23, 13, 23, 27 - 29). Le-a spus că sunt din tatăl lor 
diavolul (In. 8, 44). I-a numit orbi şi călăuze oarbe. Dacă orb pe orb va călăuzi, amândoi vor 
cădea în groapă (Mt. 15, 14). EI a recunoscut că boala lor este de nevindecat deoarece orbi 
fiind, ei se considerau văzători (In. 9, 41). Domnul le-a zis ucenicilor Săi să ia aminte şi să se 
ferească de aluatul fariseilor, adică de învăţătura lor bazată pe făţărnicie şi pătrunsă de 
minciună (Mt. 16, 6; Le. 12, 1; In. 8, 44). 

Domnul i-a defăimat pe farisei că se rugau îndelung şi cu fățărnicie în faţa lumii, că au mâncat 
casele văduvelor şi erau gata să săvârşească tot felul de fărădelegi. Fariseii erau iubitori de 
argint (Le. 16, 14), căutau slava lumească (In. 5, 44) şi nu aveau credință din cauză că erau 
atraşi de bunurile pământeşti (In. 5, 44; Lc. 16, 13 - 14). Mântuitorul spune că ei şi-au atribuit 
cheia cunoștinței şi că închid împărăția cerurilor înaintea oamenilor, căci nici ei nu intrau în ea 
şi nici pe cei ce vor să intre nu-i lăsau (Lc. 11, 52; Mt. 23, 13). Se vede o mare mândrie ca aceea 
a satanei în discuţia lor cu orbul cel vindecat se face vizibilă marea lor mândrie care era ca cea 
a însăşi satanei (In. 9). Despre poporul care nu avea ştiinţă ei ziceau astfel: „Ci norodul acesta, 
care nu ştie Legea, blestemat este *“ (In. 7, 49). 

” Aşa au fost drepții Zaharia şi Elizabeta - părinţii Sfântului loan Botezătorul; bătrânul Simeon, 
Sfânta proorociţă Anna, fiica lui Fanuil (Lc. Cap. 1 şi 2). 


Cuvântul şi cu bucur-e sfântă să cântăm: „Slavă lui Dumnezeu întru cei de sus şi pe 
pământ pace, între oameni bună voire" (Lc. 2,14). 


Din scrisorile Sfântului Ignatie 


Este minunat când omul se mărturiseşte şi se vede pe sine păcătos în permanenţă. 
Datorită acestei adânci priviri de sine, duhul omului petrece într-o continuă 
smerenie şi într-o tristeţe iubitoare de Dumnezeu. 


Dar este nevoie ca o astfel de cercetare de sine să fie trecută printr-o înţeleaptă 
cugetare şi să nu calce dreapta socoteală. În caz contrar, ea dăunează şi poate să-l 
pună într-o stare de nedumerire, în ceea ce este propria sa vieţuire. 


Fiinţa noastră este afectată de păcat. Din această cauză inima fiecărui om produce 
în sine o mare cantitate de neghină. De aceea, cine vede apariția acestei neghine, 
nu trebuie să se mire de aceasta ca de un lucru neobişnuit sau să fie într-o stare de 
şovăire şi neînțelegere. Să se consoleze că acest lucru aşa trebuie să fie. Pentru că 
neghina din inimă îşi are rolul său şi anume acela de a creşte mereu. Chiar dacă 
este plivită, ea creşte din nou. La fel şi noi, trebuie să ne vedem de ale noastre, 
adică să o plivim mereu! Astfel se sălăşluieşte în om smerenia. Apoi, după această 
smerenie, vine şi mila lui Dumnezeu, căci Atotputernicul şi Binefăcătorul Creator 
mereu priveşte spre noi. De aceea Dumnezeu ne îngăduie această stare, care ne 
aduce la smerenie, pentru ca mai apoi să ne dăruiască mila Sa. 


De aici ne dăm seama că toate îşi au vremea lor şi anume, vremea pentru semănat, 
secerat, măcinat, pentru facerea făinei, pentru coacere şi, în final, pentru mâncarea 
pâinii. 


Sufletul fiecărui om care este chemat să-l slujească lui Dumnezeu, fără a nutri 
scopuri pământeşti şi viclene, ci având cele mai sincere gânduri în a-l fi plăcut Lui, 
adică dorind să se mântuiască, se găseşte permanent în mâna lui Dumnezeu. 


Pe un asemenea suflet nimeni nu-l va răpi din mâna Stăpânului său. Unui astfel de 
suflet Domnul îi oferă calea cea strâmtă pentru că pe cea largă este imposibil de a 
urca la cer. 


Deci, lasă-le cu credinţă în voia lui Dumnezeu, alungând nu grija trupească, ci mai 
mult, când eşti abătut de cea a visătoarei imaginaţii. însă, dacă te cuprind astfel de 


griji, este mult mai bine să te rogi Domnului decât să recurgi la compunerea şi 
dezvoltarea diverselor planuri, întotdeauna irealizabile. 


Binecuvântarea Domnului să fie peste tine! 


1 februarie 1862, nevrednicul E.I 


Aflatu-s-au aici, o seamă de răspunsuri, la mulțimea 
de întrebări, care au frământat de-a lungul atâtor 
veacuri, multe suflete şi care poate au intrat în 
veşnicie, nedumeriţi de această taină mare, a apariţiei 
omului. Totul pare prezentat într-o formă concisă, dar în 
realitate este de o adâncime uimitoare, însuşi Sfântul 
Ignatie mărturiseşte, căci cu cât a încercat să pătrundă 
mai adânc, cu atât totul a devenit mai tainic. 

Dar, luminat fiind, i-a fost dat să înțeleagă că aşa şi 
trebuie să rămână, pentru că, în esenţă, este lucrare a 
Dumnezeului Nepătruns. El spunea că „omul este o 
taină pentru sine însuşi“, şi aşa va rămâne pecetluită, 
pentru că în urma căderii, păcatul şi-a lăsat amprenta. 

Ceea ce a rodit, din lacrimi şi rugăciune, Sfântul 
Ignatie a încercat să scoată la lumina zilei, ca tot omul 
doritor de curăție, să nu mai orbecăiască în 
întinăciunea neştiinței. 

Aici se găsesc răspunsuri la mulțimea de întrebări 
care au asaltat mintea omenească de după cădere. 
Nedumerit de ceea ce va fi cu el, acesta a început a se 
întreba: „Cine sunt eu, omul? Care-i rolul meu pe acest 
pământ? Voi fi şters, oare, de pe fața lui, când vieţuirea 
pe acesta se va încheia, dispărând în neant ca toți 
ceilalți ?*. 

La toate acestea, Sfântul nu răspunde decât astfel: 
„Omul a fost creat, după perfecțiunea chipului lui 
Dumnezeu şi după asemănarea sa“. 









































